|  |
| --- |
|  |
| OPĆI UVJETI UGOVORA O PRUŽANJU ARHITEKTONSKIH USLUGA |
|  |

|  |
| --- |
| Hrvatska komora arhitekata  Ulica grada Vukovara 271  10 000 Zagreb |

Sadržaj

[UVODNE ODREDBE 5](#_Toc393361268)

[Osnovne odredbe 5](#_Toc393361269)

[Primjena Pravilnika o standardu usluga arhitekata 5](#_Toc393361270)

[Značenje osnovnih izraza 6](#_Toc393361271)

[PRIMJENA OPĆIH UVJETA 9](#_Toc393361272)

[SKLAPANJE UGOVORA I DEFINIRANJE PREDMETA UGOVORA 10](#_Toc393361273)

[Pregovori 10](#_Toc393361274)

[Projektni zadatak 10](#_Toc393361275)

[Pisani oblik narudžbe i sklapanje ugovora 11](#_Toc393361276)

[Promjena narudžbe 11](#_Toc393361277)

[Odustanak od narudžbe 13](#_Toc393361278)

[Predmet narudžbe 13](#_Toc393361279)

[CIJENA UGOVORENE ARHITEKTONSKE USLUGE 14](#_Toc393361280)

[Način određivanja cijene arhitektonskih usluga 14](#_Toc393361281)

[Obračunavanje naknade u posebnim slučajevima 15](#_Toc393361282)

[Više idejnih i glavnih projekata 16](#_Toc393361283)

[Izvedba u vremenskim razmacima 16](#_Toc393361284)

[Narudžba za više građevina 16](#_Toc393361285)

[Različiti poslovi na jednoj građevini 17](#_Toc393361286)

[Raskid ugovora zbog povećane cijene 17](#_Toc393361287)

[NAKNADA OSTALIH TROŠKOVA 18](#_Toc393361288)

[PLAĆANJA 19](#_Toc393361289)

[Općenito o plaćanjima 19](#_Toc393361290)

[Jednokratno plaćanje 19](#_Toc393361291)

[Plaćanje po fazama 20](#_Toc393361292)

[Predujam 20](#_Toc393361293)

[Proračun s izričitim jamstvom 20](#_Toc393361294)

[Zakašnjenje 21](#_Toc393361295)

[Valutna klauzula 21](#_Toc393361296)

[Objava podataka o nepodmirenim računima 22](#_Toc393361297)

[PRAVA I OBVEZE IZVRŠITELJA 22](#_Toc393361298)

[Način izvršenja usluge 22](#_Toc393361299)

[Preuzimanje ugovorene usluge od strane drugog izvršitelja 23](#_Toc393361300)

[Pravo nadzora 23](#_Toc393361301)

[Podizvršitelji 24](#_Toc393361302)

[Odstupanje od projektnog zadatka i ugovorene usluge 25](#_Toc393361303)

[Hitni nepredviđeni radovi 25](#_Toc393361304)

[Traženje uputa od strane naručitelja 26](#_Toc393361305)

[Upozorenje na nedostatke naloga 26](#_Toc393361306)

[Pravo projektantskog nadzora 26](#_Toc393361307)

[AUTORSKO PRAVO 28](#_Toc393361308)

[Autorsko djelo 28](#_Toc393361309)

[Prava izvršitelja kao autora djela 28](#_Toc393361310)

[Moralna prava izvršitelja kao autora djela 29](#_Toc393361311)

[Imovinska prava izvršitelja kao autora djela 30](#_Toc393361312)

[Nasljeđivanje autorskog prava 31](#_Toc393361313)

[Prenosivost autorskog prava 31](#_Toc393361314)

[Raspolaganje autorskim pravom osnivanjem prava iskorištavanja 31](#_Toc393361315)

[Trajanje autorskog prava 33](#_Toc393361316)

[Zaštita izvršitelja kao autora 33](#_Toc393361317)

[Autorsko pravni ugovor 33](#_Toc393361318)

[PRAVA I OBVEZE NARUČITELJA 34](#_Toc393361319)

[Obveza suradnje naručitelja s izvršiteljem 34](#_Toc393361320)

[Nadzor na pružanjem usluga 36](#_Toc393361321)

[Osiguranje suradnje svih sudionika gradnje 37](#_Toc393361322)

[ROKOVI 37](#_Toc393361323)

[Općenito o rokovima 37](#_Toc393361324)

[Tijek rokova 38](#_Toc393361325)

[Terminski plan 38](#_Toc393361326)

[Obustava tijeka rokova 39](#_Toc393361327)

[Posljedice obustave tijeka rokova 40](#_Toc393361328)

[Nastavak tijeka rokova 40](#_Toc393361329)

[Pravo nadoknaditi rok 40](#_Toc393361330)

[ZAKAŠNJENJE IZVRŠITELJA 41](#_Toc393361331)

[Raskid ugovora u slučaju kada je rok bitan sastojak ugovora 41](#_Toc393361332)

[Raskid ugovora u slučaju kada rok nije bitan sastojak ugovora 41](#_Toc393361333)

[PREUZIMANJE 42](#_Toc393361334)

[Zapisnik 42](#_Toc393361335)

[Način predaje projektne dokumentacije 42](#_Toc393361336)

[Pregled predmeta narudžbe 44](#_Toc393361337)

[Pravo zahtijevati otklanjanje nedostatka 45](#_Toc393361338)

[Raskid ugovora zbog većeg nedostatka 45](#_Toc393361339)

[Prava naručitelja u slučaju manjih nedostataka 46](#_Toc393361340)

[Gubitak prava 46](#_Toc393361341)

[ODGOVORNOST IZVRŠITELJA 46](#_Toc393361342)

[Subjektivna ograničena odgovornost 46](#_Toc393361343)

[Odgovornost za bitne zahtjeve za građevinu 48](#_Toc393361344)

[Odgovornost izvršitelja projektanta 48](#_Toc393361345)

[Odgovornost izvršitelja – revidenta 49](#_Toc393361346)

[Odgovornost izvršitelja - nadzornog inženjera 49](#_Toc393361347)

[Regresi 51](#_Toc393361348)

[Odgovornost za podizvršitelje 51](#_Toc393361349)

[Oslobođenje od odgovornosti 52](#_Toc393361350)

[SREDSTVA OSIGURANJA IZVRŠITELJA 53](#_Toc393361351)

[Bankarska garancija kao sredstvo osiguranja 53](#_Toc393361352)

[Bjanko zadužnica kao sredstvo osiguranja 55](#_Toc393361353)

[Mjenica kao sredstvo osiguranja 55](#_Toc393361354)

[SREDSTVA OSIGURANJA NARUČITELJA 56](#_Toc393361355)

[UGOVORNA KAZNA 57](#_Toc393361356)

[Pojam i sadržaj 57](#_Toc393361357)

[Prava naručitelja 57](#_Toc393361358)

[Ugovorna kazna i naknada štete 58](#_Toc393361359)

[PRAVO ZADRŽANJA 58](#_Toc393361360)

[Pojam i sadržaj 58](#_Toc393361361)

[Obveza povrata stvari prije namirenja tražbine 59](#_Toc393361362)

[Učinak prava zadržanja 59](#_Toc393361363)

[ZASTUPANJE U UPRAVNIM POSTUPCIMA 59](#_Toc393361364)

[Punomoć za zastupanje 59](#_Toc393361365)

[Ovlasti izvršitelja – ovlaštenog inženjera kao punomoćnika u upravnom postupku 60](#_Toc393361366)

[Opoziv i otkaz punomoći za zastupanje 61](#_Toc393361367)

[Obveze izvršitelja – ovlaštenog arhitekta kao punomoćnika u upravnom postupku 61](#_Toc393361368)

[Naknada za zastupanje naručitelja u upravnom postupku 62](#_Toc393361369)

[Primjena odredbi ugovora o nalogu i Zakona o upravnom postupku 62](#_Toc393361370)

[VIŠA SILA 63](#_Toc393361371)

[NAČIN DOSTAVE PISMENA I OBAVIJESTI 64](#_Toc393361372)

[ELEKTRONIČKA KOMUNIKACIJA 65](#_Toc393361373)

[OVLAŠTENE OSOBE ZA PROVEDBU UGOVORA 66](#_Toc393361374)

[POSLOVNA TAJNA 66](#_Toc393361375)

[Obveza čuvanja poslovne tajne 66](#_Toc393361376)

[Povjerljivost podataka 67](#_Toc393361377)

[RASKID UGOVORA 68](#_Toc393361378)

[Pravo naručitelja da raskine ugovor 68](#_Toc393361379)

[Pravo izvršitelja da raskine ugovor 69](#_Toc393361380)

[Način raskida ugovora 69](#_Toc393361381)

[Učinci raskida ugovora 69](#_Toc393361382)

[ZAVRŠNE ODREDBE 70](#_Toc393361383)

[Izmjene i dopune posebnog ugovora o pružanju arhitektonskih usluga 70](#_Toc393361384)

[Mjerodavni pravni propisi i ugovorni odnos za tumačenje međusobnih prava i obveza 70](#_Toc393361385)

[Tumačenje posebnog ugovora i općih uvjeta 71](#_Toc393361386)

[Nadležnost za rješavanje sporova 71](#_Toc393361387)

[Stvarna nadležnost i mjerodavno pravo 71](#_Toc393361388)

[Arbitraža 71](#_Toc393361389)

[Mjerodavno pravo 72](#_Toc393361390)

[Ostale odredbe 73](#_Toc393361391)

[DODATAK I. 75](#_Toc393361392)

[DODAK II. 79](#_Toc393361393)

[Arhitektonski projekti zgrada 79](#_Toc393361394)

[Projektni unutarnjeg prostornog uređenja 82](#_Toc393361395)

[Projekti krajobrazne arhitekture 85](#_Toc393361396)

[DODATAK III. 91](#_Toc393361397)

# UVODNE ODREDBE

## Osnovne odredbe

1. **Članak**

Ovim općim uvjetima regulira se pravni odnos između naručitelja i izvršitelja vezano za pružanje arhitektonskih usluga.

Pod arhitektonskim uslugama podrazumijeva se obavljanje poslova koji su predmet posebnog ugovora, što uključuje, a nije ograničeno na izradu prostornih planova, izrade svih vrsta projekata potrebnih za gradnju, usluge projektnog nadzora, usluge tehničkog savjetovanja investitora i usluge nadzora nad izvođenjem radova na gradnji, a koje izvršitelj ili skupina izvršitelja pruža naručitelju.

## Primjena Pravilnika o standardu usluga arhitekata

1. **Članak**

Sastavni dio ovih Općih uvjeta je Pravilnik o standardu usluga arhitekata kojeg je donijela Skupština Hrvatske komore arhitekata na sjednici održanoj dana 13.12.2013. Pravilnik o standardu usluga arhitekata objavljen je na internetskoj stranici Hrvatske komore arhitekata, te se smatra kako je isti objavljeni na uobičajeni način i time poznat ugovornim stranama.

Na pitanja koja nisu posebno uređen ovim općim uvjetima i posebnim ugovorom koji je sklopljen između naručitelja i izvršitelja na odgovarajući način se primjenjuju odredbe Pravilnika o standardu usluga arhitekta iz prethodnog stavka ovog članka.

## Značenje osnovnih izraza

1. **Članak**

Za potrebe ovih Općih uvjeta te posebnih ugovora na koji se isti primjenjuju, pojedini izrazi imaju slijedeće značenje:

* **Autor projekta** je fizička osoba koja je stvorila projektnu dokumentaciju koja je predmetom posebnog ugovora i koja se ima smatrati autorskim djelom arhitekture, te ista predstavlja originalnu intelektualnu tvorevinu iz područja arhitekture koja ima individualni karakter, a čijim se autorom smatra izvršitelj.

* **Dokumentacija ili Ugovorna dokumentacija** je svaki nacrt (pisani, računalni, slikovni, grafički), podatak, obrazloženje, uputa i sl., tehničke, ekonomske ili druge prirode koji su sami po sebi ili u vezi s ostalima prikladni ili potrebni da se prema njima pristupi izvođenju ugovorene usluge.
* **Idejno rješenje** jest vrsta stručne usluge kao temelj za izradu idejnog projekta. Idejnim rješenjem se odabiru najpovoljnije varijante od mogućih, koje se tijekom njihove izrade provjeravaju. Idejno rješenje u pravilu predstavlja i najpovoljnije od varijantnih rješenja i sadrži osnovne principe rješenja za pojedine inženjerske discipline.
* **Idejni projekt** je skup međusobno usklađenih nacrta i dokumenata struka koje sudjeluju u projektiranju kojima se daju osnovna oblikovno-funkcionalna i tehnička rješenja građevine (idejno-tehničko rješenje) te smještaj jedne ili više građevina na građevnoj čestici, odnosno unutar obuhvata zahvata u prostoru na odgovarajućoj posebnoj geodetskoj podlozi, kopiji katastarskog plana, Hrvatskoj osnovnoj karti (M 1:5000), odnosno na ortofotokarti odgovarajućeg mjerila.
* **Glavni projekt** je skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih i određenih zahtjeva i uvjeta.
* **Izvedbenim projektom** razrađuje se tehničko rješenje dano glavnim projektom.
* **Izvršitelj** je svaka fizička osoba ovlaštena za pružanje arhitektonskih usluga ili pravna osoba registrirana za pružanje arhitektonskih usluga kojoj je dana narudžba za pružanje arhitektonske usluge, što uključuje a nije ograničeno na prostorno planiranje, projektiranje, nadzor, tehničko savjetovanje investitora neovisno o tome kako su se ugovorne strane međusobno imenovale u komunikaciji.
* **Izvršitelj radova** je pravna ili fizička osoba kojoj je naručitelj povjerio izvođenje radova po izrađenom projektu, odnosno koja gradi ili izvodi radove prema projektu.
* **Nadzor nad izvođenjem radova** jest vrsta stručne usluge kojom se nadzire gradnja, a može se sastojati od stručnog nadzora definiranog Zakonom o gradnji, te od kontrole ispunjavanja ugovornih obveza izvršitelja radova prema investitoru i poduzimanja odgovarajućih mjera za realizaciju tih obveza.
* **Nadzorni inženjer** je fizička osoba koja prema posebnom zakonu ima pravo uporabe strukovnog naziva ovlašteni arhitekt ili ovlašteni inženjer i provodi u ime investitora stručni nadzor građenja.
* **Naknada** je plaćena cijena za obavljenu uslugu.
* **Naručitelj** je ugovorna strana koja zaključuje ugovor o pružanju arhitektonskih usluga koji je tražila.
* **Norma sat** je prosječna cijena sata rada na pružanju usluge svih uključenih u projekt, a sadrži sve naknade i plaće, licence za programsku opremu, amortizaciju kompjuterske i druge opreme, najamnine ili amortizaciju prostora, dobit i poreze, putne troškove, osiguranja i druge neizravne troškove za administraciju, računovodstvo, knjigovodstvo i slično.
* **Projektant** je fizička osoba koja prema posebnom zakonu ima pravo uporabe strukovnog naziva ovlašteni arhitekt ili ovlašteni inženjer.
* **Projektantski nadzor** je nadzor u pogledu pojedinosti oblikovanja i izvedbe.
* **Projektna dokumentacija** je svaki nacrt (pisani, računalni, slikovni, grafički) čija izrada je predmetom ugovora o pružanju arhitektonske usluge.
* **Projektni zadatak** konkretizira osnovne zahtjeve naručitelja u pogledu objekata ili radova, daje opće podatke i osnovne elemente radi pristupa izrade daljnjih poslova ili faza. U slučaju da projektni zadatak nije dovoljno uređen ugovorom na odgovarajući način se primjenjuju Pravilnik o standardu usluga arhitekata.
* **Revident** je fizička osoba ovlaštena za kontrolu projekata.
* **Tehničko savjetovanje investitora** jest vrsta stručne usluge kojom se investitora savjetuje prije i tijekom izvođenja poslova prema ovom Pravilniku ili tijekom izvođenja radova (procesu gradnje) kako bi se osigurala realizacija koncepcije građevine utvrđena građevnom dozvolom te osiguralo izvođenje radova u skladu s važećim propisima. Organizacija tehničkog savjetovanja investitora ovisi o vrsti građevine odnosno radova, njenoj složenosti i veličini.
* **Ugovorne strane** su zajedno naručitelj i izvršitelj.
* **Unutarnje uređenje** je unutarnje oblikovanje ili gradnja unutarnjih prostorija bez znatnih zahvata u konstrukciju ili postojeće stanje.
* **Usluga ili arhitektonska usluga** je obavljanje poslova koji su predmet posebnog ugovora, što uključuje, a nije ograničeno na izradu prostornih planova, izrade svih vrsta projekata potrebnih za gradnju, usluge projektnog nadzora, usluge tehničkog savjetovanja investitora i usluge nadzora nad izvođenjem radova na gradnji, a koje stručnjak ili skupina stručnjaka pruža naručitelju, kao i izrada studija, elaborata i slično.
* **Vanjsko uređenje** jesu projektirane, planski oblikovane slobodne površine i vanjski prostori te odgovarajuće oblikovane vanjske površine u vezi s građevinama.

# PRIMJENA OPĆIH UVJETA

1. **Članak**

Ovi opći uvjeti objavljeni su na internetskoj stranici Hrvatske komore arhitekata. Objavom Ovih općih uvjeta na internetskoj stranici Hrvatske komore arhitekata smatra se kako su isti objavljeni na uobičajeni način te se smatra da su poznati ugovornim stranama koje ugovaraju njihovu primjenu.

1. **Članak**

Ovi opći uvjeti primjenjuje se na obvezne odnose između naručitelja i izvršitelja, ako se ponuda, ugovor, potvrda, narudžba, račun ili bilo koji drugi dokument naručitelja ili izvršitelja u svezi s određenim poslom na njih poziva.

Ovi opći uvjeti primjenjuju se na osnovnu uslugu koja se ugovara, kao i na zavisne usluge i poslove na osnovu kojih se vrši ugovorena usluga, ako to drugačije nije ugovoreno. Bez posebnog pozivanja, ovi opći uvjeti primjenjuju se na dodatne ugovore i radove koji su sklopljeni između naručitelja i izvršitelja uz osnovni ugovor.

U slučaju postojanja nesuglasnosti između ugovora, općih uvjeta i ugovorne dokumentacije, mjerodavne su odredbe ugovora i ugovorne dokumentacije.

1. **Članak**

Ako se naručitelj ima smatrati potrošačem sukladno odredbama Zakona o zaštiti potrošača, tada se na odnos između naručitelja kao potrošača i izvršitelja primjenjuju odredbe ovih općih uvjeta u onoj mjeri u kojoj isti nisu suprotni kogentnim odredbama Zakona o zaštiti potrošača.

# SKLAPANJE UGOVORA I DEFINIRANJE PREDMETA UGOVORA

## Pregovori

1. **Članak**

Pregovori koji prethode sklapanju ugovora ne obvezuju, ali strana koja je pregovarala ili prekinula pregovore suprotno načelu savjesnosti i poštenja odgovorna je za štetu koja je time prouzročena drugoj strani.

Suprotno je načelu savjesnosti i poštenja, između ostalog, ako strana uđe u pregovore s drugom stranom bez prave namjere da s tom stranom sklopi ugovor.

Ako je jedna strana u pregovorima dala drugoj strani povjerljive obavijesti ili joj omogućila da dođe do njih, druga ih strana, ako nije drukčije ugovoreno, ne smije učiniti dostupnim trećima niti ih koristiti za svoje interese, bez obzira je li naknadno ugovor sklopljen ili nije.

Odgovornost za povredu obveze iz stavka 4. ovoga članka može se sastojati u naknadi time prouzročene štete i predaje oštećeniku koristi koju je štetnik tom povredom ostvario.

Ako se drukčije ne sporazumiju, svaka strana snosi svoje troškove oko priprema za sklapanje ugovora, a zajedničke troškove snose na jednake dijelove.

## Projektni zadatak

1. **Članak**

Projektni zadatakkonkretizira osnovne zahtjeve naručitelja u pogledu objekata ili radova, daje opće podatke i osnovne elemente radi pristupa izrade daljnjih poslova ili faza.

Projektni zadatak sastavni je dio narudžbe.

Ako je sadržaj narudžbe izrada projektne dokumentacije, narudžba se smatra predanom samo u slučaju, ako je naručitelj, vodeći računa o ovim općim uvjetima, izvršitelju dao zadatak koji se sa stajališta standardne arhitekturne prakse može smatrati projektnim zadatkom.

U slučaju da projektni zadatak nije dovoljno uređen ugovorom na odgovarajući način se primjenjuju Pravilnik o standardu usluga arhitekata.

Nakon predaje narudžbe projektni se zadatak može izmijeniti samo na način da naručitelj izvršitelju u skladu s ovim općim uvjetima preda novi projektni zadatak u kojem su ovakve izmjene uzete u obzir.

## Pisani oblik narudžbe i sklapanje ugovora

1. **Članak**

Narudžba se smatra danom samo ako je dana u pisanom obliku te ako je sa stajališta arhitektonske djelatnosti sadržaj usluge koja se naručuje jasno određen.

Sve dopune i izmjene narudžbe također moraju biti dane u pisanom obliku.

Ugovor se smatra sklopljen nakon što izvršitelj uputi naručitelju pisanu izjavu o prihvatu narudžbe te nakon što se ugovorne strane suglasno dogovore oko bitnih sastojaka ugovora, a osobito oko predmeta ugovora i cijene.

U slučaju sumnje pisanim ugovorom za pružanje arhitektonskih usluga smatra se ponuda, račun, situacija i bilo koji drugi pisani dokument između naručitelja i izvršitelja iz kojeg je vidljiva volja za sklapanje ugovora o pružanju arhitektonskih usluga.

## Promjena narudžbe

1. **Članak**

Izvršitelj je dužan izvršiti samo one usluge na koje se dana narudžba naručitelja odnosi. Dana narudžba ne obuhvaća dodatne usluge, te je iste potrebno posebno ugovoriti na način da naručitelj preda izvršitelju pisnu narudžbu za izvršenje dodatnih usluga, a da izvršitelj prihvati dodatnu narudžbu naručitelja.

1. **Članak**

Nakon sklapanja ugovora, odnosno prihvata narudžbe od strane izvršitelja, naručitelj ne može promijeniti niti smanjiti predmet narudžbe (uslugu), osim ako drugačije nije ugovoreno.

U slučaju da je posebno ugovorena mogućnost smanjenja predmeta narudžbe (usluge), naručitelj je dužan uputiti izvršitelju pisanu obavijest o smanjenju predmeta narudžbe (usluge). Narudžba se smatra izmijenjenom, odnosno smanjenom, protekom roka od 15 dana računajući od dana kada je izvršitelj zaprimio pisanu obavijest naručitelja o smanjenju predmeta narudžbe (usluge).

U slučaju smanjenja predmeta narudžbe (usluge) izvršitelj ima pravo na plaćanje u cijelosti onih usluga iz prvotne narudžbe koje je do smanjenja narudžbe izvršio kao i na razmjerno plaćanje onih usluga koje je započeo izvršavati do smanjenja prvotne narudžbe.

Od dana zaprimanja obavijesti o smanjenju narudžbe pa do proteka roka od 15 dana kada se narudžba smatra izmijenjenom, izvršitelj može nastaviti s izvršavanjem usluga iz prvotne narudžbe ukoliko smatra da je to u interesu naručitelja te kako bi se otklonio nastanak štete za naručitelja.

1. **Članak**

Promjene i dopune usluga do kojih je došlo uslijed promjene projektnog zadatka, promjene investicijskog programa ili namjene, kao i promjene izvršene po nalogu naručitelja ili izvršitelja radova nakon prihvata narudžbe, smatraju se novim poslovima, odnosno novim uslugama, te se posebno obračunavaju.

Trošak promjena i dopuna usluga koje su potrebne radi usklađenja s primjedbama naručitelja ili nadležnih organa, a koje se temelje na ugovoru ili postojećim propisima ili su iste posljedica propusta izvršitelja, snosi izvršitelj.

## Odustanak od narudžbe

1. **Članak**

Nakon što je izvršitelj zaprimio narudžbu naručitelj ne može odustati od narudžbe, osim ako drugačije nije posebno ugovoreno.

U slučaju da naručitelj odustane od dana narudžbe, izvršitelj ima pravo na plaćanje u cijelosti svih izvršenih usluga iz narudžbe kao i na razmjerno plaćanje onih usluga koje je započeo izvršavati do odustanka od narudžbe.

U slučaju odustanka naručitelja od narudžbe, naručitelj je dužan izvršitelju nadoknaditi sve materijalne troškove koje je izvršitelj imao vezano za izvršenje narudžbe, kao i sve materijalne troškove koji su nastali zbog naručiteljevog odustanka od narudžbe.

## Predmet narudžbe

1. **Članak**

Predmet narudžbe je izrada arhitektonske usluge.

Naručitelj i izvršitelj posebnim ugovorom određuju arhitektonsku uslugu koja se pruža. Ukoliko naručitelj i izvršitelj posebnim ugovorom ne odrede ili dovoljno ne odrede sadržaj i opseg arhitektonske usluge, to će se odrediti tako da se poslovi po usluzi mogu nesmetano obaviti za određenu namjenu u skladu s općim i posebnim propisima koji su vrijedili u trenutku kada je ugovor bio zaključen.

Na opis faza osnovnih i dodatnih poslova arhitektonskih usluga na odgovarajući način se primjenjuju:

1. Dodatak I. – Sadržaj i standardi usluge izrade prostornih planova
2. Dodatak II. – Sadržaj i standardi usluge izrade arhitektonskih projekata
3. Dodatak III. – Sadržaj i standardi usluge tehničkog savjetovanja investitora i stručnog arhitektonskog nadzora nadzora
4. Pravilnik o standardu usluga arhitekata Hrvatske komore arhitekata

# CIJENA UGOVORENE ARHITEKTONSKE USLUGE

## Način određivanja cijene arhitektonskih usluga

1. **Članak**

Način određivanja cijene usluga kao i visinu cijena usluga određuju naručitelj i izvršitelj posebnim ugovorom. O svemu što nije posebno ugovorom utvrđeno u pogledu načina utvrđivanja i iznosa cijena primjenjuju se odredbe ovih općih uvjeta kao i odredbe Pravilnika o standardu usluga arhitekta iz članka 2. ovih općih uvjeta koji je sastavni dio ovih općih uvjeta.

Ako drugačije nije posebno ugovoreno, ugovorena cijena narudžbe predstavlja neto cijenu.

1. **Članak**

Ako drugačije nije ugovoreno, cijena arhitektonske usluge određuje se prema broju norma sati potrebnih za izvršenje pojedine arhitektonske usluge. Broj potrebnih norma sati za izvršenje arhitektonske usluge određuje se i obračunava sukladno Pravilniku o standardu usluga arhitekta iz članka 2. ovih općih uvjeta koji je sastavni dio ovih općih uvjeta.

Izvršitelj i naručitelj posebnim ugovorom ugovaraju cijenu pojedine norme sati.

1. **Članak**

Cijena arhitektonske usluge može biti ugovorom određena ili odrediva.

Ukoliko izvršitelj i naručitelj posebnim ugovorom ne odrede cijenu za ugovorene arhitektonske usluge, ugovor će obvezivati ugovorne strane ako se ista može odrediti primjenom ovih općih uvjeta i Pravilnika o standardu usluga arhitekta iz članka 2. ovih općih uvjeta koji je sastavni dio ovih općih uvjeta.

Ako u pogledu sadržaja usluge ugovorom nije drugačije ugovoreno na što se odnosi ugovorena cijena, ona se odnosi na sve u ugovoru navedene dijelove ili pojedine poslove određenih vrsta usluga.

## Obračunavanje naknade u posebnim slučajevima

1. **Članak**

Ako se ne ugovaraju sve faze posla odjednom, mogu se obračunati samo djelomične naknade za ugovorene faze.

Ako se ne ugovaraju svi osnovni poslovi jedne faze usluge, za ugovorene poslove može se obračunati samo naknada koja odgovara udjelu ugovorenih poslova u cjelokupnoj fazi usluge. Isto vrijedi i ako izvršitelj nije ugovorio znatne dijelove osnovnih poslova. Pri tom treba uzeti u obzir dodatne troškove koordinacije.

U slučaju da osnovne poslove u suglasnosti s naručiteljem u cijelosti ili djelomično izvršavaju specijalisti u projektiranju i nadzoru, može se obračunati samo naknada koja odgovara smanjenom obujmu poslova.

Za dodatne poslove koji se javljaju uz osnovne poslove pojedine usluge može se obračunati naknada u slučaju da ti poslovi u odnosu na osnovne poslove prouzrokuju znatniji utrošak u radu i vremenu i ako je naknada prethodno dogovorena u pisanom obliku. Naknadu treba obračunati u primjerenu odnosu prema naknadi za osnovne poslove s kojim su dodatni poslovi usporedivi po vrsti i obujmu. U slučaju da dodatne poslove nije moguće usporediti s osnovnim, naknadu treba obračunati kao vremensku naknadu.

Za dodatne poslove koji pri istraživanju mogućnosti tehničko-gospodarskih rješenja vode k stvarnom smanjenju troškova, a bez umanjenja standarda gradnje, može se u pisanom obliku obračunati nagradna naknada, koja može iznositi do 20% od ostvarene uštede.

U slučaju da dodatni poslovi u cijelosti ili djelomično zamijene osnovne poslove, za njih treba obračunati naknadu koja odgovara zamijenjenim osnovnim poslovima.

## Više idejnih i glavnih projekata

1. **Članak**

Ako se za istu građevinu na zahtjev naručitelja izrađuje više idejnih projekata ili glavnih projekata prema temeljno različitim zahtjevima, u tom slučaju mogu se za najobuhvatniji idejni projekt ili glavni projekt obračunavati potpuni brojevi norma sata i za tu fazu posla, a osim toga za svaku varijantu polovični iznosi tih brojeva norma sati.

## Izvedba u vremenskim razmacima

1. **Članak**

Ako se narudžba, koja obuhvaća više građevina, ne izvodi odjednom, već postupno u većim vremenskim razmacima, u tom se slučaju za vezane poslove koji se odnose na cijelu zgradu ili gradnju obračunava naknada koja proizlazi iz cjelokupnih proračunskih troškova. Naknada za ostale poslove obračunava se prema proračunskim troškovima pojedine faze gradnje.

## Narudžba za više građevina

1. **Članak**

Ako narudžba obuhvaća više građevina, naknade se obračunavaju za svaku građevinu odvojeno u skladu sa sljedećim:

* Ako narudžba obuhvaća više jednakih, sasvim jednakih ili uglavnom jednakih zgrada koje će se graditi istovremeno ili na istom mjestu pod jednakim građevinskim uvjetima ili tipski projektirane ili serijske građevine, za svako ponavljanje obračunat će se 40% od ukupne cijene projekta. Jednakim se smatraju građevine koje se izvode prema istom nacrtu. Serijskima se smatraju građevine koje se izvode prema uglavnom istom nacrtu.
* Ako više naručitelja jednom projektantu daju narudžbe za građevine koje su jednake, sasvim jednake ili uglavnom jednake i koje će se graditi istovremeno ili na istom mjestu pod jednakim građevinskim uvjetima, primjenjuje se točka 1. ovog stavka s time da izvršitelj umanjenja naknade jednakomjerno raspodjeljuje na sve naručitelje.
* Ako narudžba obuhvaća poslove koji su već bili predmetom druge narudžbe ugovornih stranaka za građevine prema jednakom ili sasvim jednakom nacrtu, primjenjuje se na odgovarajući način točka 2. ovog stavka, u slučaju da se poslovi ne obavljaju istovremeno ili na istom mjestu.

## Različiti poslovi na jednoj građevini

1. **Članak**

Ako se istovremeno obavljaju poslovi ponovne izgradnje, dogradnje, pregradnje ili unutarnjeg uređenja proračunski troškovi utvrđuju se za svaki pojedini posao, a naknada se zatim obračunava odvojeno.

U slučaju da se obujam svakog pojedinog posla zbog istovremenog obavljanja poslova prema stavku 1. ovog članka umanjuje, to pri obračunu naknade treba na odgovarajući način uzeti u obzir.

## Raskid ugovora zbog povećane cijene

1. **Članak**

Ako bi ugovorena cijena morala biti znatno povećana, naručitelj može raskinuti ugovor.

U slučaju raskida ugovora naručitelj je dužan isplatiti izvršitelju odgovarajući dio ugovorene cijene za do tada izvedene radove te pravičnu naknadu za učinjene nužne troškove.

# NAKNADA OSTALIH TROŠKOVA

1. **Članak**

Ostali troškovi jesu neophodni popratni i materijalni troškovi nastali pri izvršenju ugovora i obračunavaju se posebno.

Ostalim troškovima smatraju se naročito:

1. Poštanski troškovi, osim troškova telefonskih razgovora u gradskoj mreži sjedišta izvršitelja.
2. Troškovi umnožavanja nacrta i pisanog materijala te izrada filmova i fotografija.
3. Troškovi ureda na gradilištu, uključujući i opremanje, električni priključak i grijanje.
4. Putni troškovi za putovanja duža od 15 km od sjedišta izvršitelja u paušalnim iznosima u visini dopuštenoj propisima ako stvarni troškovi nisu viši, kao i troškovi smještaja na terenu.
5. Naknada za odvojeni život i troškovi putovanja k obitelji u paušalnim iznosima u visini dopuštenoj propisima ako stvarni troškovi nisu viši.
6. Naknada za poslove koji nisu u nadležnosti izvršitelja, a koje je uz suglasnost naručitelja povjerio trećim osobama kao i troškovi pomoćnih radnika. Troškovi nastali vezano za pribavljanje potrebnoj potvrda, a koje snosi naručitelj

Ostali troškovi se mogu obračunati paušalno ili prema stvarnim pojedinačnim troškovima.

Oni se moraju obračunati prema stvarnom pojedinačnom trošku ako pri ugovaranju nije u pisanom obliku ugovoreno paušalno obračunavanje.

# PLAĆANJA

## Općenito o plaćanjima

1. **Članak**

Odredbe ovog dijela općih uvjeta kojima se regulira plaćanje, primjenjuju se neovisno o tome predstavlja li osnovu za plaćanje, račun, predračun, situacija ili slično.

1. **Članak**

Prilikom ispostavljanja računa ili druge osnove za plaćanje, naručitelj je dužan pregledati račun i ukoliko ima prigovora na ispostavljeni račun ili osnovu za plaćanje, dužan je o istima pisanim putem obavijestiti izvršitelja u roku od 8 dana od zaprimanja računa ili druge osnove za plaćanje.

U slučaju postojanja primjedbi naručitelja na ispostavljenu osnovu za plaćanje, naručitelj je dužan podmiriti osnovu za plaćanje u onom dijelu na koje nije imao primjedbi.

1. **Članak**

Ukoliko naručitelj u cijelosti ili djelomično podmiri osnovu za plaćanje, smatra se da je suglasan s uslugama koje je izvršio izvršitelj, a na koje usluge se izvršeno plaćanje odnosi.

## Jednokratno plaćanje

1. **Članak**

Ako je ugovoreno jednokratno plaćanje usluge, izvršitelj može od naručitelja zahtijevati odgovarajuće osiguranje plaćanja.

## Plaćanje po fazama

1. **Članak**

Ako drugačije nije ugovoreno, izvršitelj ispostavlja osnovu za plaćanje naručitelju nakon završene svake faze ugovorene usluge.

U slučaju da naručitelj u roku ne podmiri osnovu za plaćanje koja se odnosi na prethodnu fazu, izvršitelj nije dužan nastaviti s izvršenjem naredne faze.

## Predujam

1. **Članak**

Prilikom sklapanja ugovora ili u tijeku njegova izvršenja izvršitelj može od naručitelja tražiti plaćanje predujma. Obračunati predujam uračunava se u cijenu ugovorene usluge. U tom slučaju se ugovoreni rok za izvršenje produljuje za onoliko koliko naručitelj kasni s plaćanjem.

## Proračun s izričitim jamstvom

1. **Članak**

Ako je naknada ugovorena na temelju proračuna s izričitim jamstvom izvršitelja za njegovu točnost, on ne može zahtijevati povećanje naknade čak i ako je u posao uložio više rada i ako je obavljanje posla zahtijevalo veće troškove nego što je bilo predviđeno. Ovim se ne isključuje primjena pravila o raskidu i izmjeni ugovora zbog promijenjenih okolnosti.

Ako je naknada ugovorena na temelju proračuna bez izričitog jamstva izvršitelja za njegovu točnost, pa se u tijeku rada prekoračenje proračuna pokaže neizbježnim, izvršitelj mora o tome bez odgađanja obavijestiti naručitelja, inače gubi pravo na povećane troškove.

## Zakašnjenje

1. **Članak**

Ukoliko naručitelj zakasni s ispunjenjem novčane obveze duguje, pored glavnice, duguje izvršitelju i zatezne kamate.

Ukoliko drugačije nije ugovoreno, tijek i stopa zateznih kamata određuje se sukladno važećim propisima Republike Hrvatske.

Stopa zateznih kamata na odnose iz potrošačkih ugovora određuje se, za svako polugodište, uvećanjem eskontne stope Hrvatske narodne banke koja je vrijedila zadnjeg dana polugodišta koje je prethodilo tekućem polugodištu za osam postotnih poena, a u ostalim odnosima za pet postotnih poena.

Stopa zakonskih kamata na kašnjenje s plaćanjem u poslovnim transakcijama između poduzetnika i između poduzetnika i osoba javnog prava u kojima je osoba javnog prava dužnik novčane obveze jednaka je referentnoj stopi uvećanoj za 8 postotnih poena.

## Valutna klauzula

1. **Članak**

Valutna klauzula je obvezujuća ukoliko je posebno pisano ugovorena.

Ukoliko je ugovorena valutna klauzula vrijednost ugovorne obveze u valuti Republike Hrvatske izračunava na temelju tečaja valute Republike Hrvatske u odnosu prema stranoj valuti.

Ukoliko naručitelj i izvršitelj nisu ugovorili drugi tečaj, obveza se ispunjava u valuti Republike Hrvatske prema srednjem tečaju Hrvatske narodne banke na dan plaćanja.

Ako novčana obveza protivno zakonu glasi na plaćanje u stranoj valuti, njezino se ispunjenje može zahtijevati samo u valuti Republike Hrvatske prema srednjem tečaju koji objavi Hrvatska narodna banka i koji vrijedi na dan plaćanja.

## Objava podataka o nepodmirenim računima

1. **Članak**

Naručitelj dozvoljava i pristaje da izvršitelj objavi na web stranici Hrvatske komore arhitekata podatak o dugovanju naručitelja prema izvršitelju za pružene usluge temeljem ugovora o obavljanju arhitektonskih usluga i to podatak o osobi naručitelja, visini dugovanja, valuti plaćanja i datumu dospijeća obveze.

Naručitelj se odriče prava potraživati od izvršitelja ili od Hrvatske komore arhitekata, kao i osobe koja je objavila podatak iz stavka 1. ovog članka bilo kakvu naknadu štete koju je eventualno mogao pretrpjeti objavom takvog podatka.

# PRAVA I OBVEZE IZVRŠITELJA

## Način izvršenja usluge

1. **Članak**

Izvršitelj je dužan je u ispunjavanju svoje obveze postupati s povećanom pažnjom, odnosno pažnjom dobrog stručnjaka, prema pravilima struke i običajima pridržavajući se naputaka naručitelja, nastojeći pritom da usluga bude izvršena što ekonomičnije s obzirom na namjenu i zahtjeve naručitelja.

U ispunjavanju svojih obveza izvršitelj je dužan pridržavati se pravila struke, te zakona kojima se uređuje obavljanje arhitektonske djelatnosti.

1. **Članak**

Izvan zahtjeva naručitelja izvršitelj zadržava potpunu slobodu da uslugu izvrši na najpogodniji način prema pravilima struke i dostignućima znanosti i tehnike.

Bez posebne suglasnosti naručitelja, izvršitelj nije ovlašten odstupati od ugovorene usluge.

Organizaciju izvršenja ugovorene usluge, uključujući i izbor stručnih suradnika, slobodno određuje sam izvršitelj.

## Preuzimanje ugovorene usluge od strane drugog izvršitelja

1. **Članak**

Bez pristanka izvršitelja koji je pružio ugovorenu uslugu, izuzevši slučajeve predviđene ovim općim uvjetima ili posebnim ugovorom, naručitelj ne može drugom izvršitelju povjeriti pružanje preostalog dijela ugovorene usluge, pod uvjetom da pružanje ugovorene usluge nije ranije prekinuto krivnjom izvršitelja.

## Pravo nadzora

1. **Članak**

Izvršitelj ima pravo da sam, ili preko osobe koju za to ovlasti, neograničeno i bez prethodne obavijesti pristupa gradilištu na kojem se izvršavaju poslovi vezani za narudžbu, da pregledava rad drugih naručiteljevih suradnika te da kontrolira isporuku materijala koji se naručitelju isporučuje u svezi s narudžbom.

U slučajevima kada za to postoji njegov interes (npr. u slučaju kršenja njegovih autorskih prava ili izvršiteljevih obveznih uputa) izvršitelj ima pravo od naručitelja zahtijevati zaustavljanje poslova koji se izvršavaju u svezi s narudžbom.

Ukoliko izvršitelj utvrdi da se radovi ne izvršavaju po odobrenom projektu i ne suglasi se s odstupanjima, izvršitelj će isto pisano navesti u građevinsku dokumentaciju, obavijestiti naručitelja i nadležni inspekcijski organ.

U slučaju iz stavka 3. ovog članka, izvršitelj ima pravo protiv naručitelja koji je zatražio i dozvolio izvršenje radova suprotno odobrenom projektu izvršitelja, izvršitelj može pokrenuti pred nadležnim sudom odgovarajući postupak radi zaštite svoji autorskih prava, kao i zatražiti naknadu štetu koju je pretrpio.

## Podizvršitelji

1. **Članak**

Ukoliko iz ugovora ili naravi posla ne proizlazi što drugo, izvršitelj nije dužan ugovorenu uslugu pružiti osobno. O osobi podizvršitelja, izvršitelj nije obvezan obavijestiti naručitelja.

Ukoliko iz ugovore ili naravi posla ne proizlazi što drugo, izvršitelj je ovlašten zaključivati podugovore za izvršenje preuzetih obveza. O sklopljenim podugovorima izvršitelj nije obvezan obavijestiti naručitelja.

Izvršitelj odgovara naručitelju za poslove koje je izvršio njegov podizvršitelj.

Za naplatu potraživanja prema izvršitelju, podizvršitelji se mogu obratiti neposredno naručitelju i od njega zahtijevati da im isplati te tražbine na teret iznosa koji u tom času duguje izvršitelju.

1. **Članak**

Izvršitelj odgovora za izbor podizvršitelja.

Izvršitelj odgovara naručitelju za štetu koja je nastupila namjerno ili krajnjom nepažnjom podizvršitelja i suradnika koje je angažirao izvršitelj i to do visine dvostruke neto vrijednosti ugovorenih radova

Izvršitelj koji je naručitelju nadoknadio štetu koja je nastala naručitelju djelovanjem podizvršitelja ili suradnika, ima pravo zahtijevati cjelokupnu naknadu od osobe koja prouzročila štetu.

## Odstupanje od projektnog zadatka i ugovorene usluge

1. **Članak**

Za svako odstupanje od projektnog zadatka i ugovorene usluge izvršitelj mora imati pisanu suglasnost naručitelja.

## Hitni nepredviđeni radovi

1. **Članak**

Nepredviđene radove izvršitelj može izvesti i bez prethodne suglasnosti naručitelja ako zbog njihove hitnosti nije mogao pribaviti tu suglasnost.

Nepredviđeni radovi iz stavka 1. ovoga članka su radovi koje je nužno izvesti:

* radi osiguranja stabilnosti građevine, sprječavanja opasnosti za život i zdravlje ljudi, okoliš, prirodu, druge građevine i stvari ili stabilnost tla na okolnom zemljištu a izazvana je izvanrednim i neočekivanim događajima,
* radi sprječavanja nastanka štete uslijed tih događaja, te
* po naredbi mjerodavnog tijela javne vlasti.

Izvršitelj je dužan o tim pojavama i poduzetim mjerama bez odgađanja izvijestiti naručitelja.

Izvršitelj ima pravo na pravičnu naknadu za nepredviđene radove koji su morali biti izvedeni.

Naručitelj može raskinuti ugovor ako bi zbog tih radova ugovorena cijena morala biti znatno povećana, o čemu je dužan bez odgađanja obavijestiti izvršitelja.

U slučaju raskida ugovora naručitelj je dužan isplatiti izvršitelju odgovarajući dio cijene za već izvedene radove, a i pravičnu naknadu za učinjene nužne troškove.

## Traženje uputa od strane naručitelja

1. **Članak**

Izvršitelj je ovlašten tražiti upute od naručitelja vezano za pružanje ugovorene usluge, odnosno izvršenje projektnog zadatka. Ukoliko naručitelj ne da upute tada je izvršitelj ovlašten pružiti uslugu i izvršiti projektni zadatak sukladno pravilima struke, primjenjujući najbolje znanje, nastojeći pritom da usluga bude izvršena što ekonomičnije s obzirom na namjenu i postojeće zahtjeve naručitelja.

Ukoliko se naručitelj oglušio na zahtjev izvršitelja za dostavom uputa, isti nema pravo prigovora na način na koji je izvršitelj izvršio uslugu, osim ukoliko usluga nije izvršena prema pravilima struke.

## Upozorenje na nedostatke naloga

1. **Članak**

Izvršitelj je dužan obavijestiti naručitelja na nedostatke u njegovom nalogu te na druge okolnosti za koje je znao ili morao znati, koje mogu biti značajne za naručeno djelo ili za njegovo izvršenje na vrijeme, inače odgovara za štetu.

## Pravo projektantskog nadzora

1. **Članak**

U slučaju izvođenja radova po projektu kojeg je izradio izvršitelj za naručitelja, naručitelj ima pravo obavljati projektantski nadzor u pogledu oblikovanja i izvedbe. U slučaju potrebe za projektantskim nadzorom naručitelj se obvezuje ugovoriti uslugu projektantskog nadzora s izvršiteljem koji je izradio projekt.

1. **Članak**

Naknada za projektantski nadzor ugovara se odvojeno od naknade za pruženu uslugu projektiranja.

Uz naknadu za projektantski nadzor naručitelj se obvezuje nadoknaditi izvršitelju stvarne materijalne izdatke koji su nastali u izvršenju usluge.

1. **Članak**

Projektantski nadzor kao standardnu uslugu ne sadrži tehničku kontrolu kvalitete izvedenih radova kao ni prihvatljivost tehnologije izvedbe radova, prikupljanje dokaza kvalitete, odobrenja za uporabu ili sličnih dokumenata za predviđene materijale i tehnologije.

Obveza arhitekta za obavljanje projektantskog nadzora traje za vrijeme izvođenja radova do primopredaje zgrade, odnosno do ishođenja uporabne dozvole za korištenje odnosno do prihvaćanja završnog izvješća. Obveze arhitekta ne odnose se na razdoblje izvođačkih jamstvenih rokova.

Projektantski nadzor arhitekta obuhvaća sljedeće dužnosti:

* obilazak gradilišta tijekom izgradnje barem jednom tjedno, obično na dan koordinacionog sastanka, a eventualne potrebe češćih dolazaka potrebno je posebno ugovoriti
* na dan sastanka treba osigurati da projektantski tim koji nadzire izgradnju bude nazočan i ovlašten za donošenje odluka o pitanjima na dnevnom redu
* odmah obavijestiti naručitelja i izvršitelja radova o svim greškama nastalim tijekom izvedbe, a posebice o onima koje odstupaju od projektne dokumentacije i upisati u građevinski dnevnik.

Projektantski nadzor ne pokriva obveze koje se odnose na zakonske obveze investitora o stručnom nadzoru, kao ni npr: praćenje organizacije radova i načina njihove provedbe, izradu i koordinaciju narudžbi, provjeru certifikata i prikupljanje ostale dokumentacije vezane uz odobrenje materijala i proizvoda za ugradbu, preuzimanje, provjeru i tumačenje obračuna i izvršiteljevih računa.

1. **Članak**

U slučaju da pojedina pitanja nisu uređena ovim općim uvjetima ili posebnim ugovorom na odgovarajući način se primjenjuju odredbe Ugovora o stručnom arhitektonskom nadzoru nad izvođenjem radova.

# AUTORSKO PRAVO

## Autorsko djelo

1. **Članak**

Ako drugačije nije ugovoreno, projektna dokumentacija koja je predmetom posebnog ugovora smatra se autorskim djelom arhitekture, te ista predstavlja originalnu intelektualnu tvorevinu iz područja arhitekture koja ima individualni karakter, a čijim se autorom smatra izvršitelj.

## Prava izvršitelja kao autora djela

1. **Članak**

Izvršitelj kao autor projektne dokumentacije koja je predmetom posebnog ugovora uživa sva prava koja mu pripadaju kao autoru, sukladno odredbama Zakona o autorskom pravu i srodnim pravima.

Izvršitelju kao autoru pripada autorsko pravo na njegovom autorskom djelu činom samog stvaranja autorskog djela.

1. **Članak**

Autorsko pravo sadržava moralna prava autora, imovinska prava autora i druga prava autora.

Autorskim pravom štite se osobne i duhovne veze autora s njegovim autorskim djelom (moralna prava autora), imovinski interesi autora u pogledu njegovoga autorskog djela (imovinska prava autora) i ostali interesi autora u pogledu njegovoga autorskog djela (druga prava autora).

## Moralna prava izvršitelja kao autora djela

1. **Članak**

Izvršitelj kao autor ima pravo biti priznat i označen kao autor djela.

Osoba koja javno koristi autorsko djelo dužna je pri svakom korištenju naznačiti izvršitelja autora, osim ako izvršitelj kao autor u pisanom obliku izjavi da ne želi biti naveden ili ako način pojedinoga javnog korištenja autorskog djela onemogućava navođenje autora.

1. **Članak**

Izvršitelj kao autor ima pravo usprotiviti se deformiranju, sakaćenju i sličnoj izmjeni svojega autorskog djela, te uništenju kao i svakom korištenju autorskog djela na način koji ugrožava njegovu čast ili ugled.

1. **Članak**

Izvršitelj kao autor ima pravo opozvati pravo na iskorištavanje njegovoga autorskog djela, i njegovo daljnje korištenje, uz popravljanje štete korisniku toga prava, ako bi daljnje korištenje štetilo njegovoj časti ili ugledu. To pravo imaju i autorovi nasljednici ako je to autor odredio oporukom, ili dokažu da je autor za života ovlašteno pokušao ostvariti to pravo ali je bio spriječen.

## Imovinska prava izvršitelja kao autora djela

1. **Članak**

Izvršitelj kao autor ima isključivo pravo sa svojim autorskim djelom i koristima od njega činiti što ga je volja, te svakoga drugog od toga isključiti, ako zakonom nije drukčije određeno. To pravo obuhvaća, osobito:

* pravo reproduciranja (pravo umnožavanja),
* pravo distribucije (pravo stavljanja u promet)
* pravo priopćavanja autorskog djela javnosti,
* pravo prerade.

1. **Članak**

Pravo reproduciranja je isključivo pravo izrade autorskog djela u jednom ili više primjeraka, u cijelosti ili u dijelovima, izravno ili neizravno, privremeno ili trajno, bilo kojim sredstvima i u bilo kojem obliku. Pravo reproduciranja uključuje i fiksiranje kojim se pojmom označava utvrđivanje autorskog djela na materijalnu ili drugu odgovarajuću podlogu.

Autorsko djelo se reproducira i fiksira, osobito, grafičkim postupcima, fotokopiranjem i drugim fotografskim postupcima kojima se postiže isti učinak, zvučnim ili vizualnim snimanjem, građenjem odnosno izvedbom djela arhitekture, pohranom autorskog djela u elektroničkom obliku, fiksiranjem autorskog djela prenošenog kompjutorskom mrežom na materijalnu podlogu.

1. **Članak**

Pravo distribucije je isključivo pravo stavljanja u promet izvornika ili primjeraka autorskog djela prodajom ili na koji drugi način te njihova nuđenja javnosti u tu svrhu.

S prvom prodajom ili drugim prijenosom vlasništva nad izvornikom ili primjercima autorskog djela na području Republike Hrvatske, od strane nositelja prava ili uz njegov pristanak, iscrpljuje se pravo distribucije u pogledu tog izvornika odnosno tih primjeraka autorskog djela za područje Republike Hrvatske.

1. **Članak**

Autor ima isključivo pravo priopćavanja autorskog djela javnosti.

## Nasljeđivanje autorskog prava

1. **Članak**

Autorsko pravo je nasljedivo. Nasljednicima autora pripadaju sva prava koja bi pripadala izvršitelju kao autoru.

## Prenosivost autorskog prava

1. **Članak**

Autorsko pravo je neprenosivo osim kod nasljeđivanja i prenošenja u korist sunasljednika kod razvrgnuća nasljedničke zajednice.

Druga raspolaganja autorskim pravom su dopuštena, ali samo ako su izričito pisano ugovora.

## Raspolaganje autorskim pravom osnivanjem prava iskorištavanja

1. **Članak**

Izvršitelj kao autor može za naručitelja osnovati pravo iskorištavanja autorskog djela ili mu prepustiti ostvarivanje autorskog prava ugovorom, davanjem odobrenja (dozvole) za korištenje ili drugim pravnim poslom.

Predmetom prava iskorištavanja može biti samo imovinsko pravo autora.

1. **Članak**

Izvršitelj kao autor može za naručitelja osnovati pravo na temelju kojega će drugi moći autorsko djelo koristiti na svaki ili na određen način (pravo iskorištavanja autorskog djela). Pravo iskorištavanja može biti osnovano kao isključivo ili neisključivo pravo, ograničeno sadržajno, vremenski ili prostorno.

Nositelj isključivog prava iskorištavanja može autorsko djelo koristiti na način koji je u skladu sa sadržajem njegovog prava te svakoga drugog, uključujući autora, isključiti od takvog korištenja. Pri osnivanju isključivog prava iskorištavanja može se odrediti da izvršitelj kao autor pridržava za sebe pravo korištenja autorskog djela.

Neisključivo pravo iskorištavanja ovlašćuje svojeg nositelja da autorsko djelo koristi na način koji je u skladu sa sadržajem njegovog prava, ali ga ne ovlašćuje da druge spriječi u bilo kojem korištenju tog djela.

Ako pri osnivanju prava iskorištavanja autorskog djela nije izričito naveden način korištenja autorskog djela, smatra se da je stjecatelj stekao pravo koristiti autorsko djelo samo na način potreban za ispunjenje svrhe pravnog posla na temelju kojeg se stječe pravo. Ako se iz svrhe pravnog posla ne može utvrditi je li pravo osnovano kao isključivo ili neisključivo, odnosno prostorno ograničeno, smatra se da je osnovano kao neisključivo pravo za područje Republike Hrvatske. U slučaju sumnje, u drugim slučajevima pravni posao kojim se raspolaže autorskim pravom treba tumačiti u korist autora.

Nositelj prava iskorištavanja ne može na temelju svoga prava za drugoga osnovati daljnje pravo iskorištavanja bez izričite pisane suglasnost izvršitelja kao autora.

Ako drugačije nije ugovoreno, na osnovi posebnog ugovora naručitelj stječe samo jednokratno pravo na izvedbu investicijskih projekata, proizvoda ili radova po njoj. Druga prava na osnovi projektne dokumentacije čija je izrada predmetom posebnog ugovora nisu sama po sebi predmetom ugovora, već ista moraju biti posebno ugovorena.

Ako drugačije nije posebno ugovoreno smatra se kako je osnovano jednokratno pravo iskorištavanja autorskog djela.

## Trajanje autorskog prava

1. **Članak**

Autorsko pravo izvršitelja traje za njegova života i sedamdeset godina nakon njegove smrti. Prestankom autorskog prava, autorsko djelo postaje javno dobro, te se može slobodno koristiti uz obvezu priznavanja autorstva poštivanja autorskog djela te časti i ugleda izvršitelja kao autora.

## Zaštita izvršitelja kao autora

1. **Članak**

Naručitelj je dužan poštivati autorsko pravo izvršitelja, te osigurati poštivanje autorskog prava izvršitelja od strane trećih osoba.

Izvršitelj uživa zaštitu sukladno odredbama Zakona o autorskom pravu i drugim srodnim pravima.

## Autorsko pravni ugovor

1. **Članak**

Ugovor na temelju kojeg se stječe pravo iskorištavanja autorskog prava ili pravo prijenosa autorskog prava (autorskopravni ugovor) mora biti sklopljen u pisanom obliku, sukladno odredbama Zakona o autorskom pravu.

Autorskopravni ugovor mora sadržavati barem djelo na koje se odnosi, način korištenja, te osobu ovlaštenu na korištenje autorskog djela (korisnik), odnosno osobu na koju je autorsko pravo preneseno.

1. **Članak**

Ukoliko nema posebno pisanog ugovora između naručitelja i izvršitelja kojim se prenosi autorsko pravo, smatra se kako autorsko pravo nije preneseno sa izvršitelja na naručitelja.

Ako drugačije nije posebno ugovoreno smatra se kako je osnovano jednokratno pravo iskorištavanja autorskog djela.

# PRAVA I OBVEZE NARUČITELJA

## Obveza suradnje naručitelja s izvršiteljem

1. **Članak**

Naručitelj se obvezuje da će u razumnim rokovima izvršitelju omogućiti početak izvršavanja poslova, pregledavati rad izvršitelja, potvrđivati nesporne dijelove tako obavljenih poslova te takve poslova i platiti u dogovorenom roku.

Naručitelj je obvezan u roku od 8 dana od dana zaprimanja zahtjeva izvršitelja dostaviti sve potrebne podatke, informacije i dokumentaciju potrebnu za izvršenje usluge. U slučaju da krivnjom naručitelja izvršitelj ne počne pravovremeno s izvršenjem usluge, izvršitelj ima pravo na produljenje rokova.

1. **Članak**

Naručitelj jamči da raspolaže svim potrebnim podacima, činjenicama, ispravama i informacijama koje su potrebne za izvedbu narudžbe.

Naručitelj će izvršitelja odmah obavijestiti o možebitnim izmjenama ili dopunama projektnog zadatka, kao i o svim drugim okolnostima koje utječu na izvedbu poslova.

U slučaju postojanja nejasnoća u ugovornoj dokumentaciji koje mogu ometati izvršenje usluge, ili su za izvršenje usluge izvršitelju potrebni drugi dodatni podaci, činjenice, isprave ili informacije, naručitelj je dužan iste odmah dostaviti izvršitelju. Izvršitelj ne odgovara za eventualnu štetu ili prekoračenje rokova do kojih je došlo zbog toga što naručitelj nije pravovremeno dostavio tražena pojašnjenja ili dokumentaciju.

1. **Članak**

Naručitelj mora izvršitelju omogućiti nesmetano izvršenje narudžbe. Naručitelj mora prvenstveno osigurati da ispunjavanje narudžbe od strane izvršitelja neće bi ometano ostvarivanjem prava trećih osoba koje su povezane s narudžbom, kao što su prvenstveno autorska prava, licence i druga prava intelektualnog vlasništva trećih osoba.

U slučaju postojanja prava trećih osoba koja su povezana s narudžbom, iz prethodnog stavka ovog članka, za ista ne odgovara izvršitelj.

Naručitelj odgovara ako na predmetu narudžbe postoji neko pravo trećega koje isključuje, umanjuje ili ograničuje pravo izvršitelja, te je isključivo odgovoran za ostvarivanje prava trećih osoba koja su povezana s predmetom narudžbe.

Ako je na ime postojanja prava trećih osoba na predmetu narudžbe izvršitelj platio ili je dužan platiti nešto trećoj osobi, izvršitelj je ovlašten od naručitelja zahtijevati povrat plaćenog uvećano za zakonsku zateznu kamatu koja teče od dana kada je izvršeno plaćanje.

Naručitelj je dužan nadoknaditi izvršitelju ono što je izvršitelj platio ili je dužan platiti trećoj osobi na ime postojanja prava na predmetu narudžbe uvećano za zakonsku zateznu kamatu.

1. **Članak**

Ako to smatra potrebnim zbog izvršenja narudžbe, izvršitelj može sazivati koordinacijske sastanke s naručiteljem, njegovim drugim izvršiteljima, podizvršiteljima, ugovornim partnerima ili drugim suradnicima naručitelja, a također određuje vrijeme, mjesto i imena sudionika takvih sastanaka.

Izvršitelj smije odbiti ili zaustaviti izvršenje poslova ili cijele narudžbe ili druge upute naručitelja, ukoliko bi to po mišljenju izvršitelja moglo za posljedicu imati postupanje koje je u suprotnosti s važećim zakonodavstvom ili ako bi to moglo ugroziti sigurnost života drugih osoba ili njihove imovine, te s time u svezi zahtijevati daljnje upute naručitelja.

## Nadzor na pružanjem usluga

1. **Članak**

Naručitelj smije nadzirati rad izvršitelja. Nadzor nad radom izvršitelja naručitelj je dužan vršiti na način da ne ometa ispunjavanje narudžbe od strane izvršitelja. U slučaju ometanja poslova izvršitelja ili prekomjernog nadzora izvršitelj može odbiti zahtjev naručitelja za nadzor.

1. **Članak**

Ako nije dana narudžba s fiksnom cijenom, a izvršitelj je naručitelja obavijestio o neizbježnom prekoračenju narudžbe, izvršitelj je dužan nastaviti z izvršenjem narudžbe tek onda kada se postigne dogovor o dodatnim poslovima ili o izmijenjenom ili o novom projektnom zadatku. U ovim se slučajevima dogovoreni rokovi produžavaju za vrijeme koje je proteklo od obavijesti naručitelju do trenutka postizanja dogovora o dodatnim poslovima odnosno o izmijenjenom ili novom projektnom zadatku.

Naručitelj može na vlastiti trošak izvršiti recenziju, reviziju ili tehničku kontrolu izvršene usluge.

O provedbi kontrole naručitelj je obvezan pravovremeno obavijestiti izvršitelja, najkasnije 8 dana od dana provedbe kontrole. Izvršitelj ima pravo u roku od 3 dana od zaprimanja obavijesti dati primjedbe na stručnost osoba koje će vršiti kontrolu.

Izvršitelj je dužan uvažiti primjedbe i rezultate provedene kontrole ukoliko isti nisu u suprotnosti s postojećim propisima, zahtjevima struke, prihvaćenim idejnim rješenjima i ugovornoj dokumentacije.

## Osiguranje suradnje svih sudionika gradnje

1. **Članak**

Naručitelj je obvezan osigurati suradnju svih osoba koje sudjeluju u gradnji objekta, odnosno osigurati suradnju između izvršitelja i trećih osoba.

Naručitelj odgovara ako na predmetu narudžbe postoji neko pravo trećega koje isključuje, umanjuje ili ograničuje pravo izvršitelja. Naručitelj je obvezan zaštiti prava izvršitelja od zahtjeva trećih osoba, te snosi rizik u slučaju postojanja prava treći osoba, sve sukladno članku 62. ovih općih uvjeta.

# ROKOVI

## Općenito o rokovima

1. **Članak**

Ako nije drukčije dogovoreno, rok nije bitan sastojak narudžbe.

Izvršitelj smije od naručitelja u svakom slučaju zahtijevati da se dogovore za rok za izvršenje narudžbe.

U slučaju da se naručitelj i izvršitelj ne mogu dogovoriti o roku za izvršenje narudžbe, izvršitelj je dužan narudžbu izvršiti u roku koji je po prosudbi izvršitelja za to razumno potreban.

Ukoliko u posebnom ugovoru nije ugovoren rok u kojem usluga treba biti izvršena, usluga mora biti izvršena u razumnom roku potrebnom za izvršenje usluge, sukladno pravilima struke.

## Tijek rokova

1. **Članak**

Bilo koji rokovi za izvršenje narudžbe počinju teći kada je narudžba predana u skladu s ovim općim uvjetima i kada je izvršitelj primio sve podatke, činjenice, isprave odnosno informacije koje su po njegovoj stručnoj prosudbi potrebni za izvršenje narudžbe.

Ukoliko određeni rok u svezi s narudžbom ističe na subotu, nedjelju, neradni ili-ili na dan na koji pošta izvršiteljevog sjedišta ili prebivališta ne radi, ovaj rok ističe prvi idući radni dan.

Izjava izvršitelja ili postupanje u svezi s narudžbom smatra se pravodobnom, ako je zadnji dan roka predana na poštu preporučenom poštom ili preporučenom paketnom pošiljkom, ako je slanje obavljeno do 24 sata zadnjeg dana roka putem telefaksa ili elektronske pošte i ako je navedeno slanje dokazivo u pisanom obliku.

## Terminski plan

1. **Članak**

Ukoliko je izvedba narudžbe povezana s izvršenjem određenih poslova po naručitelju, njegovim izvršiteljima, podizvršiteljima, ugovornim partnerima ili suradnicima koji su vezani uz terminski plan, izvršitelj može od naručitelja zahtijevati ugovaranje roka za izvršenje narudžbe ili njegovih pojedinih dijelova i to putem terminskog plana. Izvršitelj to može zahtijevati unatoč činjenici da je za izvršenje narudžbe možda bio određen rok.

Terminski plan, povezan s izvršenjem određenih poslova po naručitelju, njegovim izvršiteljima, podizvršiteljima, ugovornim partnerima ili suradnicima, izvršitelja obvezuje samo ako su rokovi za izvršitelja dogovoreni prema ovim općim uvjetima i to pomoću odnosno putem terminskog plana.

## Obustava tijeka rokova

1. **Članak**

Rokovi za izvršenje narudžbe ne teku dok:

* izvršitelj i naručitelj ne mogu postići dogovor o dodatnim poslovima, o izmijenjenom ili novom projektnom zadatku;
* izvršitelj od naručitelja ne dobije potrebni predujam;
* naručitelj izvršitelju ne da potrebno osiguranje za plaćanje ili ga suprotno ovim općim uvjetima ne obnovi;
* je naručitelj u kašnjenju sa izvršenjem svojih dospjelih novčanih ili drugih obveza prema izvršitelju u svezi s narudžbom;
* naručitelj i izvršitelj ne mogu postići dogovor o određivanju roka na način terminskog plana;
* u slučajevima kada izvršitelj u skladu s ovim općim uvjetima pravodobno ne dobije potrebne podatke, činjenice, isprave i informacije;
* traje mjera sudskog organa, upravnog organa ili drugog organa vlasti koja mu objektivno sprječava izvršenje narudžbe;
* izvršitelj zbog nepredvidivih tehničkih problema (kao npr. ispad struje, ispad računalnog sustava) ne može izvesti narudžbu;
* naručitelj izvršitelju ne dade upute koje je ovaj tražio;
* izvršitelj u slučaju da ispunjavanje narudžbe obuhvaća više faza, izvršitelj uklanja greške u rokovima koje za to predviđaju ovi opći uvjeti,
* nadležni izdavatelji suglasnosti ne predaju suglasnosti u zakonom određenom roku, a dobivanje suglasnosti je bila obveza izvršitelja; ili
* arbitratori ne prihvate odluku o pitanjima koja su im postavljena.

## Posljedice obustave tijeka rokova

1. **Članak**

Izvršitelj može u slučajevima obustave tijeka rokova zbog smanjenja troškova narudžbe obustaviti izvršenje narudžbe za vrijeme za koje je obustavljen tijek rokova.

Za vrijeme obustave tijeka rokova ne mogu nastupiti okolnosti koje su temelj sankcija za slučaj izvršiteljevog kašnjenja.

## Nastavak tijeka rokova

1. **Članak**

Rokovi za izvršenje narudžbe se nastavljaju kada prestanu okolnosti koje su uzrok obustavi njihovog tijeka, i kada je izvršitelj od naručitelja primio pisano uputu za nastavak.

## Pravo nadoknaditi rok

1. **Članak**

Ako je ispunjavanje narudžbe višefazno, a i u slučajevima kada su rokovi izvršitelja vezani terminskim planom, izvršitelj u slučaju zakašnjenja s izvršenjem određene faze, ima pravo da poslove narudžbe koji se tiču zakašnjele faze, ispuni do isteka roka prve sljedeće faze, bez da zbog toga trpi bilo kakve štetne posljedice, pod uvjetom da naručitelju zbog toga ne nastane šteta.

# ZAKAŠNJENJE IZVRŠITELJA

## Raskid ugovora u slučaju kada je rok bitan sastojak ugovora

1. **Članak**

Kad je ispunjenje obveze u određenom roku bitan sastojak ugovora, pa izvršitelj ne ispuni obvezu u tom roku, ugovor se raskida po samom zakonu.

Vjerovnik može održati ugovor na snazi ako nakon isteka roka, bez odgađanja obavijesti izvršitelja da zahtijeva ispunjenje ugovora.

Kad je izvršitelj zahtijevao ispunjenje, pa ga nije dobio u razumnom roku, može izjaviti da raskida ugovor.

## Raskid ugovora u slučaju kada rok nije bitan sastojak ugovora

1. **Članak**

Kada ispunjenje obveze u određenom roku nije bitan sastojak ugovora, pa izvršitelj ne ispuni obvezu u tom roku, naručitelj je dužan dati izvršitelju naknadni primjereni rok za ispunjenje obveze.

Primjerenim rokom smatra se razumnim rokom koji je potreban za izvršenje usluge toga tipa, sukladno pravilima struke.

Ukoliko izvršitelj ne izvrši uslugu ni u naknadnom primjerenom roku naručitelj ima pravo raskinuti ugovor.

# PREUZIMANJE

## Zapisnik

1. **Članak**

Izvršitelj od naručitelja može u slučaju bilo kojeg izvršenja njegove obveze po narudžbi zahtijevati da prilikom izvršenja takve obveze naprave zapisnik. Smatra se da je takav zahtjev predan, ako je izvršitelj naručitelju predao prijedlog zapisnika pri ispunjenju njegove obveze.

Zapisnik moraju potpisati kako naručitelj tako i izvršitelj. U suprotnom zapisnik nema pravnu snagu.

Potpisom zapisnika naručitelj potvrđuje da je narudžba izvršena na način kako je to navedeno u zapisniku.

Ako naručitelj ne potpiše zapisnik, isto nije prepreka za izvršenje obveza izvršitelja po narudžbi a koje se ipak mogu ispuniti u skladu s drugim odredbama ovih općih uvjeta. U slučaju da naručitelj neopravdano odbije potpisati zapisnik, smatra se kako je isti došao u zakašnjenje s primitkom izvršiteljevog izvršenja.

1. **Članak**

Prilikom preuzimanja predmeta narudžbe, naručitelj potpisuje zapisnik kojim potvrđuje da je zaprimio predmet narudžbe na način kako je to utvrđeno u zapisniku.

## Način predaje projektne dokumentacije

1. **Članak**

Ako nije drukčije dogovoreno, za izvršenje obveze izvršitelja dovoljno je da je projektna dokumentacija predana u obliku pisane dokumentacije.

Ako nije drukčije dogovoreno, za izvršenje obveze izvršitelja dovoljno je da je projektna dokumentacija predana u elektronskom obliku koji ne omogućuje naknadno mijenjanje predmeta izvršenja izvršitelja bez sudjelovanja izvršitelja (npr. v PDF formatu).

Predaje projektne dokumentacije u elektronskom obliku koji omogućuje naknadno mijenjanje iste bez sudjelovanje izvršitelja (npr. u DWG, WORD ili EXCEL formatu), mora biti izričito pisano ugovorena. Navedeno je moguće jedino pod uvjetom da su naručitelj i izvršitelj u skladu s ovim općim uvjetima uredili međusobne odnose u svezi s autorskim pravima izvršitelja s pravnim poslom koji mora uređivati i međusobne odnose u svezi s pravom reproduciranja, pravom davanja u najam, pravom javnog prikazivanja, pravom preinake (prvenstveno i u slučaju ako je objekt nagrađen na javnom natječaju), pravo stavljanja na raspolaganje javnosti i pravo distribuiranja.

1. **Članak**

Ako nije drukčije dogovoreno, izvršitelj je naručitelju dužan predati jedan primjerak predmeta izvršenja.

Ako je projektna dokumentacija namijenjena korištenju u upravnom ili drugom službenom postupku, izvršitelj je dužan istu predati naručitelju u potrebnom broju primjeraka.

Ako je projektna dokumentacija predana u elektronskom obliku, dovoljno je da je ista predana u jednom primjerku.

Ako naručitelj od izvršitelja zahtijeva da mu isti izruči primjerak projektne dokumentacije na koji izvršitelj u skladu s posebnim dogovorom ili ovim općim uvjetima ne bi imao obvezu, izvršitelj od naručitelja ima pravo zahtijevati naknadnu materijalnog troška koja mu je tom prilikom nastala.

## Pregled predmeta narudžbe

1. **Članak**

Naručitelj je dužan primljeni predmet narudžbe na uobičajeni način pregledati ili ga dati na pregled, čim je to prema redovitom tijeku stvari moguće, i o vidljivim nedostacima obavijestiti prodavatelja bez odgađanja, a najkasnije u roku od 8 dana, inače gubi pravo koje mu po toj osnovi pripada.

Kad je pregled izvršen u nazočnosti obiju strana, naručitelj je dužan svoje primjedbe zbog vidljivih nedostataka priopćiti izvršitelju odmah, inače gubi pravo koje mu po toj osnovi pripada.

Kad se nakon primitka predmeta narudžbe pokaže da stvar ima neki nedostatak koji se nije mogao otkriti uobičajenim pregledom prilikom preuzimanja predmeta narudžbe, naručitelj je dužan, pod prijetnjom gubitka prava, o tom nedostatku obavijestiti izvršitelja bez odgađanja, a najkasnije u roku od 8 dana.

Obavijest o nedostatku mora biti u pisanom obliku i obrazložena.

**Otklanjanje nedostataka**

1. **Članak**

U slučaju postojanja nedostataka na predmetu narudžbe, pod uvjetom da je naručitelj o postojećim nedostacima obavijestio izvršitelja sukladno odredbama ovih općih uvjeta, naručitelj ima pravo od izvršitelja zahtijevati:

* da nedostatak ukloni,
* zahtijevati sniženje cijene,
* izjaviti da raskida ugovor.

1. **Članak**

Naručitelj može otkloniti plaćanje ugovorene arhitektonske usluge jedino u slučaju postojanja nedostataka koji su nesporno utvrđeni.

U slučaju spora oko postojanja nedostataka, naručitelj ne može otkloniti plaćanje ugovorene arhitektonske usluge.

Smatra se da je nesporan samo onaj nedostatak o čijem postojanju su se usuglasili i izvršitelj i naručitelj.

Promjene u projektnom zadatku ne smatraju se nedostatkom u pruženoj usluzi.

## Pravo zahtijevati otklanjanje nedostatka

1. **Članak**

Naručitelj koji je uredno obavijestio izvršitelja da obavljeno djelo ima neki nedostatak može zahtijevati od njega da nedostatak otkloni, i za to mu odrediti primjeren rok.

Ako uklanjanje nedostatka zahtijeva pretjerane troškove, izvršitelj može odbiti izvršiti ga, ali u tom slučaju naručitelju pripada, po njegovu izboru, pravo na sniženje naknade ili raskid ugovora te pravo na naknadu štete.

## Raskid ugovora zbog većeg nedostatka

1. **Članak**

Kad obavljeni posao ima takav nedostatak koji djelo čini neuporabljivim ili je obavljen u suprotnosti s izričitim uvjetima ugovora, naručitelj može, ne tražeći prethodno otklanjanje nedostatka, raskinuti ugovor i zahtijevati naknadu štete.

## Prava naručitelja u slučaju manjih nedostataka

1. **Članak**

Kad obavljeni posao ima nedostatak zbog kojega djelo nije neuporabljivo, odnosno kad posao nije obavljen u suprotnosti s izričitim uvjetima ugovora, naručitelj je dužan dopustiti izvršitelju da nedostatak otkloni.

Naručitelj može odrediti izvršitelju primjeren rok za otklanjanje nedostataka. Ako izvršitelj ne otkloni nedostatak do isteka toga roka, naručitelj može, po svom izboru, otkloniti nedostatak na račun izvršitelja ili sniziti naknadu, ili raskinuti ugovor.

Kad je riječ o neznatnom nedostatku, naručitelj se ne može koristiti pravom na raskid ugovora niti odgoditi plaćanje.

## Gubitak prava

1. **Članak**

Naručitelj koji je izvršitelja na vrijeme obavijestio o nedostacima izvršenog djela gubi svoja prava nakon isteka dvije godine od učinjene obavijesti, osim ako je izvršiteljevom prijevarom bio spriječen da ih ostvaruje.

# ODGOVORNOST IZVRŠITELJA

## Subjektivna ograničena odgovornost

1. **Članak**

Izvršitelj odgovara naručitelju za štetu koju je prouzročio naručitelju namjerno ili grubom nepažnjom.

Za ostalu štetu izvršitelj odgovara naručitelju do visine dvostruke neto vrijednosti ugovorenih radova.

1. **Članak**

Izvršitelj odgovara naručitelju, sukladno odredbama Ovih općih uvjeta za:

1. pravilnost osnovnih postavki i rješenja u skladu sa suvremenim zahtjevima i dostignućima znanosti, tehnike, zanata i rezultatima istraživanja i ispitivanja;
2. izvršenje usluge, u okvirima ponuđenih ili ugovorenih iznosa koja zavisi o zadatku, namjeni, proizvodnim ili eksploatacijskim zahtjevima naručitelja ;
3. cjelovitost izvršenja usluge prema ugovoru, odnosno Općim ili posebnim uvjetima;
4. pravilnost primjene postojećih propisa pri izvršenju ugovorne obveze;
5. potpunost cijena u troškovniku i realnost cijena prema dokumentaciji u granicama ugovora;
6. dovršenje usluge u ugovorenom roku;
7. zastupanje u upravni postupcima.
8. **Članak**

Iznimno članku 89. ovih općih uvjeta, za potpunost cijena u troškovniku i realnost i realnost cijena prema dokumentaciji u granicama ugovora, izvršitelj odgovara naručitelju do visine od 20% vrijednosti troškovničkih stavki nakon odbijanja stručno prihvatljivog odstupanja.

1. **Članak**

Iznimno članku 89. ovih općih uvjeta, u slučaju da izvršitelj ne izvrši uslugu u ugovorenom roku, naručitelj može zahtijevati plaćanje ugovorne kazne, sukladno odredbama ovih općih uvjeta, a ne i naknadu štete.

Ako drugačije nije posebno ugovoreno, visina ugovorne kazne ne može prelaziti iznos od 2 % od neto vrijednosti ugovorenih radova.

1. **Članak**

Izvršitelj ne odgovara naručitelju za ishod upravnog postupka u kojem zastupa naručitelja. U slučaju da je naručitelja nastupila šteta zbog negativnog ishoda upravnog postupka u kojem ga je nastupao izvršitelj, izvršitelj nije odgovoran za nastalu štetu, te se naručitelj odriče prava potraživati istu od izvršitelja.

## Odgovornost za bitne zahtjeve za građevinu

1. **Članak**

Izvršitelj – projektant odgovara za nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova, pod uvjetom da navedeni nedostaci potječu od nekog nedostatka u projektu.

Izvršitelj – nadzorni inženjer odgovara za nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova, pod uvjetom da nedostatak potječe od nekog nedostatka u provedbi nadzora.

## Odgovornost izvršitelja projektanta

1. **Članak**

Projektant je odgovoran da projekt koji je izradio ispunjava propisane uvjete, da je građevina projektirana u skladu s lokacijskom dozvolom, odnosno uvjetima za građenje građevina propisanim prostornim planom te da ispunjava temeljne zahtjeve za građevinu, zahtjeve propisane za energetska svojstva zgrada i druge propisane zahtjeve i uvjete.

Projektant koji je izradio izmjene i/ili dopune glavnog projekta, odnosno izvedbenog projekta odgovoran je za cijeli glavni projekt, odnosno izvedbeni projekt.

1. **Članak**

Ako u projektiranju sudjeluje više projektanata, za cjelovitost i međusobnu usklađenost projekata odgovoran je glavni projektant.

Glavni projektant može biti istodobno i projektant jednog od dijelova glavnog projekta.

Glavni projektant koji ispunjava uvjete propisane posebnim propisom može prilikom izrade projekta biti koordinator zaštite na radu.

Glavnog projektanta određuje naručitelj ugovorom o projektiranju ili druga osoba određena tim ugovorom.

## Odgovornost izvršitelja – revidenta

1. **Članak**

Revident je odgovoran da projekt ili dio projekta za koji je proveo kontrolu i dao pozitivno izvješće udovoljava zahtjevima iz ovoga Zakona, posebnih zakona i propisa donesenih na temelju tih zakona, tehničkih specifikacija i pravila struke u pogledu kontroliranog svojstva.

## Odgovornost izvršitelja - nadzornog inženjera

1. **Članak**

Nadzorni inženjer dužan je u provedbi stručnog nadzora građenja:

1. nadzirati građenje tako da bude u skladu s građevinskom dozvolom, odnosno glavnim projektom, ovim Zakonom, posebnim propisima i pravilima struke
2. utvrditi ispunjava li izvršitelj i odgovorna osoba koja vodi građenje ili pojedine radove uvjete propisane posebnim zakonom
3. utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu
4. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda
5. bez odgode upoznati investitora - naručitelja sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama
6. sastaviti završno izvješće o izvedbi građevine.
7. **Članak**

Nadzorni inženjer dužan je u provedbi stručnog nadzora građenja, kada za to postoji potreba, odrediti način otklanjanja nedostataka, odnosno nepravilnosti građenja građevine. To posebice u slučaju ako:

1. dokumentacijom iz stavka 1. podstavka 4. ovoga članka nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja;
2. izvršitelj, odnosno odgovorna osoba koja vodi građenje ili pojedine radove ovoga Zakona ne ispunjava uvjete propisane posebnim zakonom;
3. iskolčenje građevine nije obavila osoba ovlaštena za obavljanje poslova državne izmjere i katastra nekretnina prema posebnom zakonu.

Provedba dužnosti iz stavka 1. ovoga članka i način otklanjanja nedostataka, odnosno nepravilnosti iz stavka 2. ovoga članka upisuje se u građevinski dnevnik.

## Regresi

1. **Članak**

Kad su za štetu odgovorni izvršitelj radova, projektant i osoba koja obavlja nadzor, odgovornost svakog od njih određuje se razmjerno njihovoj krivnji.

Projektant kojem je povjeren i nadzor nad izvođenjem planiranih radova odgovara i za nedostatke u izvedenim radovima nastale krivnjom izvršitelja radova, ako ih je mogao opaziti savjesnim nadgledanjem radova, ali ima pravo zahtijevati od izvršitelja radova odgovarajuću naknadu.

Osoba koja obavlja nadzor odgovara i za nedostatke u izvedenim radovima nastale krivnjom izvršitelja radova, ako ih je mogla opaziti savjesnim nadziranjem radova, ali ima pravo zahtijevati od izvršitelja radova odgovarajuću naknadu.

Izvršitelj radova koji je naknadio štetu nastalu zbog nedostatka u izvedenim radovima ima pravo zahtijevati naknadu od projektanta u mjeri u kojoj nedostaci u izvedenim radovima potječu od nedostataka u projektu.

Izvršitelj radova koji je naknadio štetu nastalu zbog nedostatka u izvedenim radovima ima pravo zahtijevati naknadu od osobe koja je nadzirala izvođenje radova u mjeri u kojoj nedostaci u izvedenim radovima potječu od nedostataka u provedbi nadzora.

## Odgovornost za podizvršitelje

1. **Članak**

Izvršitelj odgovara naručitelju za štetu koja je nastupila namjerno ili krajnjom nepažnjom podizvršitelja i suradnika koje je angažirao izvršitelj i to do visine dvostruke neto vrijednosti ugovorenih radova

Izvršitelj koji je naručitelju nadoknadio štetu koja je nastala naručitelju djelovanjem podizvršitelja ili suradnika, ima pravo zahtijevati cjelokupnu naknadu od osobe koja prouzročila štetu.

## Oslobođenje od odgovornosti

1. **Članak**

Izvršitelj ne odgovara za štetu nastalu uporabom tehničko-tehnoloških rješenja po izboru naručitelja, ako je prethodno savjetovao naručitelja i upoznao ga sa tehničkim, tehnološkim i ekonomskim karakteristikama rješenja koje su mu dana na izbor.

1. **Članak**

Kada naručitelj sam ili putem izvršitelja radova, a suprotno projektnoj dokumentaciji i bez suglasnosti projektanta, ugrađuje drugi materijal, opremu, uređaje ili drugačije izvodi radove, izvršitelj – projektant nije odgovoran za štetu koja može nastati takvim postupanjem naručitelja.

1. **Članak**

Izvršitelj se ne oslobađa odgovornosti ako je pri izvođenju određenih radova postupao po zahtjevima naručitelja.

Ali ako je prije izvršenja određenog rada po zahtjevu naručitelja upozorio ovoga na opasnost od štete, njegova odgovornost se smanjuje, a prema okolnostima konkretnog slučaja može se i isključiti.

# SREDSTVA OSIGURANJA IZVRŠITELJA

1. **Članak**

Naručitelj može, ako je tako ugovoreno posebnim ugovorom, izvršitelju prije početka izvršavanja narudžbe dati odgovarajuće sredstvo osiguranja za obveze plaćanja naručitelja.

Ako nije drukčije dogovoreno, izvršitelj ima pravo od naručitelja zahtijevati sredstvo osiguranja koje se izvršitelju čini odgovarajuće.

U slučaju da je potraživanje izvršitelja osigurano s više sredstva osiguranja, izvršitelj ima pravo koristiti ono sredstvo osiguranja koje je za njega najpovoljnije.

U slučaju da je potraživanje izvršitelja osigurano s više sredstva osiguranja, naručitelj može zahtijevati da izvršitelj koristi ono sredstvo osiguranja koje je povoljnije za naručitelja, pod uvjetom da se izvršitelj može u cijelosti namiriti i iz tog sredstva osiguranja.

Izvršitelj je ovlašten, po dospijeću potraživanja, u svako doba unovčiti sredstvo osiguranja, neovisno o eventualnim prigovorima naručitelja na pruženu uslugu.

## Bankarska garancija kao sredstvo osiguranja

1. **Članak**

Ako odgovarajuće sredstvo osiguranja nije izričito ugovoreno, smatra se da je odgovarajuće sredstvo osiguranja apstraktna neopoziva bankarska garancija na prvi poziv.

Ako tekst bankarske garancije kao odgovarajućega sredstva osiguranja za plaćanje obveze naručitelja nije određen, odgovarajući tekst takve bankarske garancije sljedeći:

*„BANKARSKA GARANCIJA“*

*Tvrtka banke: […]*

*Mjesto i dan izdavanja: […]*

*Korisnik: […]*

*Garancija br. […]*

*U skladu s ugovorom br. […], sklopljenim dne […] između korisnika i stranke […] (u nastavku naručitelj) u svezi s narudžbom za […], naručitelj je dužan korisniku dati apstraktnu neopozivu bankarsku garanciju na prvi poziv za osiguranje naručiteljevih obveza plaćanja po navedenom ugovoru.*

*Ovom garancijom se neopozivo i bezuvjetno obvezujemo da ćemo na prvi poziv korisnika istomu platiti bilo koji iznos do […], ako naručitelj ne bi ispunio obvezu plaćanja po navedenom ugovoru, i to bez obzira na eventualne prigovore naručitelja iz navedenog ugovora.*

*Zahtjev za unovčenje garancije korisnik mora predati banci u pisanom obliku, pri čemu potpisi osoba, ovlaštenih za zastupanje korisnika, moraju biti javnobilježnički ovjereni na takvom pismu. Za ostvarenje zahtjeva za unovčenje ove bankarske garancije nije potrebno da prileži bilo kakva isprava.*

*Ova garancija vrijedi najkasnije do […] te u slučaju ako nije u cijelosti ostvarena i ako je prestala važiti zbog isteka vremena, prestaje važiti i u slučaju, ako banci nije vraćena originalna isprava s ovom bankovnom garancijom.*

*Za ovu garanciju je mjerodavno pravo Republike Hrvatske.*

*Sporove po ovoj garanciji rješava stvarno nadležan sud prema sjedištu korisnika.*

*Banka*

*(žig i potpis)«*

## Bjanko zadužnica kao sredstvo osiguranja

1. **Članak**

Ako je kao odgovarajuće sredstvo osiguranja ugovorena zadužnica, izvršitelj je dužan naručitelju predati bjanko zadužnicu potvrđenu od strane javnog bilježnika kojom daje svoju suglasnost da se radi naplate tražbine naručitelja zapljene njegovi svi ili samo određeni računi koje ima kod pravnih osoba koje obavljaju poslove platnog prometa te da se sredstva s tih računa, u skladu s izjavom izvršitelja, isplate izravno naručitelju.

Na zadužnicu se na odgovarajući način primjenjuje važeći Ovršni zakon u trenutku izdavanja zadužnice.

Oblik i sadržaj zadužnice propisan je važećim Pravilnikom o obliku i sadržaju zadužnice u trenutku izdavanja zadužnice.

## Mjenica kao sredstvo osiguranja

1. **Članak**

Ako je kao odgovarajuće sredstvo osiguranja ugovorena mjenica, izvršitelj je dužan naručitelju predati trasiranu mjernicu po viđenju bez protesta kojom daje nalog trasatu da o dospjelosti mjenice isplati korisniku mjenice ili nekoj osobi po njegovoj naredbi, novčani iznos naznačen u mjenici.

Na mjenicu se na odgovarajući način primjenjuje Zakon o mjenici koji je na snazi u vrijeme izdavanja mjenice

# SREDSTVA OSIGURANJA NARUČITELJA

1. **Članak**

Ako narudžba predviđa sredstva osiguranja obveze izvršitelja, a sredstvo osiguranja nije posebno određeno, dovoljno je da izvršitelj ima ugovoreno obvezno osiguranje od odgovornosti za štetu koju bi obavljanjem poslova, odnosno djelatnosti mogao učiniti naručitelju ili drugim osobama za cijelo vrijeme obavljanja poslova, odnosno djelatnosti.

1. **Članak**

Naručitelj može od izvršitelja potraživati bankarsku garanciju kao sredstvo osiguranja u slučaju kada je to posebno pisano ugovoreno između naručitelja i izvršitelja te ukoliko je pisano ugovorena svrha za koju se izdaje bankarska garancija.

U slučaju da tekst bankarske garancije nije ugovoren kao odgovarajućega sredstva osiguranja za obveze izvršitelja nije određen, vrijedi tekst bankarske garancije definiran u članku 97. ovih općih uvjeta.

1. **Članak**

Ako nije drukčije dogovoreno, naručitelj ima pravo od izvršitelja zahtijevati sredstvo osiguranja koje se naručitelju čini odgovarajuće.

U slučaju da je potraživanje naručitelja osigurano s više sredstva osiguranja, naručitelj ima pravo koristiti ono sredstvo osiguranja koje je za njega najpovoljnije.

U slučaju da je potraživanje naručitelja osigurano s više sredstva osiguranja, izvršitelj može zahtijevati da naručitelj koristi ono sredstvo osiguranja koje je povoljnije za izvršitelja, pod uvjetom da se naručitelj može u cijelosti namiriti i iz tog sredstva osiguranja.

# UGOVORNA KAZNA

## Pojam i sadržaj

1. **Članak**

Naručitelj može tražiti od izvršitelja ugovornu kaznu u slijedećim slučajevima:

1. u slučaju da izvršitelj ne izvrši svoju ugovornu obvezu
2. u slučaju da izvršitelj neuredno izvrši svoju ugovornu obvezu
3. u slučaju da izvršitelj zakasni s izvršenjem ugovorne obveze
4. **Članak**

Ako drugačije nije posebno ugovoreno, visina ugovorne kazne ne može prelaziti iznos od 2 % od neto vrijednosti ugovorenih radova.

## Prava naručitelja

1. **Članak**

Kad je kazna ugovorena za slučaj neispunjenja obveze, naručitelj može zahtijevati ili ispunjenje obveze ili ugovornu kaznu.

Naručitelj gubi pravo zahtijevati ispunjenje obveze ako je zatražio isplatu ugovorne kazne.

Kad je kazna ugovorena za slučaj neispunjenja, izvršitelj nema pravo isplatiti ugovornu kaznu i odustati od ugovora, osim ako je to bila namjera ugovaratelja kad su kaznu ugovorili.

Kad je kazna ugovorena za slučaj zakašnjenja, odnosno neurednog ispunjenja, naručitelj ima pravo zahtijevati i ispunjenje obveze i ugovornu kaznu.

Naručitelj ne može zahtijevati ugovornu kaznu zbog zakašnjenja, odnosno neurednog ispunjenja ako je primio ispunjenje obveze, a nije bez odgađanja priopćio dužniku da zadržava svoje pravo na ugovornu kaznu.

## Ugovorna kazna i naknada štete

1. **Članak**

Naručitelj ima pravo zahtijevati ugovornu kaznu i kad njezin iznos premašuje visinu štete koju je pretrpio, a i kad nije pretrpio nikakvu štetu, a sukladno ograničenjima iz članaka 87. - 91. ovih općih uvjeta.

Ako je šteta koju je naručitelj pretrpio veća od iznosa ugovorne kazne, on ima pravo zahtijevati razliku do potpune naknade štete.

# PRAVO ZADRŽANJA

## Pojam i sadržaj

1. **Članak**

Radi osiguranja dospjele tražbine izvršitelja, i to naknade za rad, naknade za utrošeni materijal, kao i druge naknade temeljem posebnog ugovora između naručitelja i izvršitelja, izvršitelj ima pravo zadržanja na stvarima što ih je napravio ili stvarima koje mu je naručitelj predao u posjed u svrhu izvršenja usluge.

Izvršitelj ima pravo zadržati stvar iz prethodnog stavka ovog članka, sve dok mu ne bude ispunjena tražbina.

Ako je naručitelj postao nesposoban za plaćanje, izvršitelj ima pravo zadržanja iako njegova tražbina nije dospjela.

## Obveza povrata stvari prije namirenja tražbine

1. **Članak**

Vjerovnik je dužan vratiti stvar dužniku ako mu ovaj dade odgovarajuće osiguranje njegove tražbine.

## Učinak prava zadržanja

1. **Članak**

Izvršitelj koji drži naručiteljevu stvar na temelju prava zadržanja ima pravo naplatiti se iz njezine vrijednosti na isti način kao založni vjerovnik, ali je dužan prije nego što pristupi ostvarenju naplate o svojoj namjeri pravodobno obavijestiti naručitelja.

# ZASTUPANJE U UPRAVNIM POSTUPCIMA

## Punomoć za zastupanje

1. **Članak**

Naručitelja u upravnom postupku može na temelju posebne pisane punomoći zastupati izvršitelj – ovlašteni arhitekt koji je izradio projekt.

Iznimno iz stavka 1. ovog članka naručitelja u pravnom postupku može na temelju posebne pisane punomoći zastupati izvršitelj – ovlašteni arhitekt koji nije izradio projekt ako navedeno nije protivno pravilima struke i Kodeksu strukovne etike.

Punomoć iz stavka 1. i 2. ovog članka je neprenosiva.

Izvršitelj – ovlašteni arhitekt koji je ovlašten zastupati naručitelja u upravnom postupku ne može punomoć prenijeti na drugu osobu niti može ovlastiti odvjetnika ili treću osobu da zastupa naručitelja u upravnom postupku ili da djeluje u njegovo ime i za njegov račun.

## Ovlasti izvršitelja – ovlaštenog inženjera kao punomoćnika u upravnom postupku

1. **Članak**

Izvršitelj – ovlašteni arhitekt ovlašten za zastupanje naručitelja u upravnom postupku nastupa umjesto naručitelja kao stranke u upravnom postupku.

1. **Članak**

Izvršitelj – ovlašteni arhitekt ovlašten za zastupanje može zastupati naručitelja u upravnom postupku temeljem posebne pisane punomoći.

Opseg punomoći određuje sam naručitelj.

Naručitelj može ovlastiti izvršitelja – ovlaštenog arhitekta na poduzimanje samo određenih radnji u upravnom postupku ili na poduzimanje svih radnji. U slučaju sumnje smatra se da je naručitelj ovlastio izvršitelja – ovlaštenog arhitekta na poduzimanje svih radnji u postupku.

1. **Članak**

Radnje u postupku koje izvršitelj – ovlašteni arhitekt poduzima u granicama punomoći imaju isti pravni učinak kao da ih je poduzela sama stranka.

Osoba ovlaštena za zastupanje naručitelja u upravnom postupku mora se u svemu ponašati kao stranka, odnosno obvezna je odazvati se pozivima, u ime stranke iskazivati kao što je i stranka obvezna iskazivati, pridržavati se reda, a sve na odgovarajući način.

Naručitelj kao stranka u upravnom postupku može samostalno davati izjave, odnosno poduzimati druge radnje i kad je u postupku određen punomoćnik.

## Opoziv i otkaz punomoći za zastupanje

1. **Članak**

Naručitelj može u svako doba opozvati danu punomoć za zastupanje u upravnim sporovima, na izvršitelj – ovlašteni arhitekt može u svako doba otkazati danu punomoć.

Opoziv i otkaz punomoći moraju se priopćiti upravnom tijelu pred kojim je u tijeku upravni postupak pisano ili usmeno na zapisnik.

Opoziv te otkaz punomoći ima pravni učinak od trenutka kad službena osoba stranke u pisanom obliku ili usmeno na zapisnik primi opoziv, odnosno otkaz punomoći.

## Obveze izvršitelja – ovlaštenog arhitekta kao punomoćnika u upravnom postupku

1. **Članak**

Izvršitelj – ovlašteni arhitekt kao punomoćnik u upravnom postupku dužan je zastupati naručitelja sukladno primljenim uputama, s dužnom pažnjom ostajući u njegovim granicama i u svemu skrbiti o interesima nalogodavca i njima se rukovoditi.

Kad izvršitelj ovlašteni arhitekt smatra da bi izvršenje naloga po dobivenim uputama bilo od štete za naručitelja, dužan je skrenuti na to njegovu pozornost i tražiti nove upute.

Ako naručitelj nije dao određene upute, izvršitelj – ovlašteni arhitekt dužan je postupati sukladno interesima naručiteljima.

1. **Članak**

Naručitelj je upoznat s činjenicom da izvršitelj – ovlašteni arhitekt nije po struci odvjetnik, te isti ne može odgovarati za eventualne nedostatke u zastupanju, a koje su rezultat nepoznavanja prava.

Izvršitelj – ovlašteni arhitekt ne odgovara za ishod upravnog postupka. Naručitelj ne može otkloniti plaćanje ugovorene usluge zbog negativnog ishoda upravnog postupka.

## Naknada za zastupanje naručitelja u upravnom postupku

1. **Članak**

Izvršitelju – ovlaštenom arhitektu koji je zastupao naručitelja u upravnom postupku pripada naknada, osim ako drugačije nije ugovoreno

Ukoliko visina naknade za zastupanje nije određena, izvršitelju – ovlaštenom arhitektu pripada odgovarajuća naknada.

Ako drugačije nije ugovoreno naknada za zastupanje u upravnom postupku obračunava se po utrošenom satu. Cijenu sata sporazumno određuju naručitelj i izvršitelj – ovlašteni arhitekt. Ako cijena sata nije ugovorena, ista se određuje u uobičajenoj visini, a ako o tome nema običaja tada se cijena sata određuje pravično.

Izvršitelju – ovlaštenom arhitektu pripada naknada troškova za stvarne izdatke koji su bili potrebni za obavljanje zastupanja.

## Primjena odredbi ugovora o nalogu i Zakona o upravnom postupku

1. **Članak**

Na zastupanje u upravnom postupku odgovarajuće se primjenjuju odredbe Zakon o upravnom postupku kojima je uređeno zastupanje stranke u postupku.

Na odnos između naručitelja i izvršitelja koji je ovlašten zastupati naručitelja u upravnom postupku na odgovarajući način se primjenjuju odredbe Zakona o obveznim odnosima i ugovora o nalogu.

Ugovor o nalogu smatra se sklopljenim potpisom pisane punomoći kojom naručitelj ovlašćuje izvršitelja da u njegovo ime i za njegov račun kao punomoćnik u upravnom postupku poduzima radnje i nastupa umjesto naručitelja kao stranka u postupku.

# VIŠA SILA

1. **Članak**

Viša sila označava vanjske i izvanredne okolnosti koje nisu postojale u trenutku sklapanja ugovora, nisu se mogle predvidjeti i nastale su bez htijenja i utjecaja ugovornih strana, a njihovo nastajanje i posljedice nisu mogle biti spriječene mjerama i sredstvima koja su se u konkretnoj situaciji mogle opravdano očekivati i zahtijevati od ugovorne strane pogođene takvim okolnostima i zbog kojih ne bi bilo moguće ispunjenje ugovora.

Općenito se pod ovakvim okolnostima, koje mogu biti razlog za traženje izmjene ili raskida ugovora, podrazumijevaju sljedeće: rat, pobune, embargo, opća mobilizacija, te prirodne nepogode kao što su poplave, potresi, požari i sl., a koje su neposredno povezane s obavljanjem usluga koje su predmet ovog Ugovora.

Neispunjenje ugovornih obveza bilo koje strane za vrijeme trajanja ovakvih okolnosti neće se smatrati kršenjem ili neispunjenjem obveza po ovom ugovoru pod uvjetom da je:

* strana pogođena takvim okolnostima poduzela sve mjere koje su se opravdano mogle očekivati za njihovo izbjegavanje, otklanjanje, ublažavanje i/ili premošćivanje; i
* da je bez odgađanja obavijestila drugu stranu o nastanku takvih okolnosti i posljedičnoj nemogućnosti ispunjenja ugovornih obveza.

Ugovorne strane dužne su u najkraćem roku obavijestiti drugu stranu o nastanku više sile.

# NAČIN DOSTAVE PISMENA I OBAVIJESTI

1. **Članak**

Sve obavijesti i druga priopćenja između ugovornih strana bit će u pisanom obliku i isporučivat će se ili na ruke, putem telefaksa ili preko priznate poštanske/kurirske službe za dostavu, na adresu na koje naznače ugovorne strane kao adresu za primanje pismena.

Svaka ugovorna strana ima pravo promijeniti svoju adresu za primitak pismena, pod uvjetom da o takvoj promjeni obavijesti drugu ugovornu stranu.

Svaka obavijest ili priopćenje će biti adresirani kako je navedeno u ovom članku te će se, ako su tako adresirane, smatrati da su prenesene ili sastavljene i primljene, kako slijedi:

* ako su predane na ruke osobi navedenoj u stavku 1. ovog članka, po prispijeću na adresu relevantne ugovorne strane,
* ako su poslane preporučenom poštom, smatrat će se uručene u roku 2 (dva) radna dana nakon slanja,
* ako su poslane putem telefaksa, smatrat će se uručene kada primitak potvrdi telefaks uređaj adresata (s time da ukoliko se takva potvrda primitka dogodi nakon 16:00 sati bilo kojeg dana, obavijest će se smatrati primljenom u 08:00 sati sljedećeg radnog dana nakon dana kada je primitak potvrđen) i
* ako su poslane elektroničkom poštom, smatrat će se da je obavijest uručena na dan slanja poruke, uvijek uz uvjet da pošiljatelj u roku od 1 (jedan) sat od slanja poruke ne primi na svoju elektroničku adresu povratni odgovor da elektronička poruka nije ispravno ili u potpunosti dostavljena.

# ELEKTRONIČKA KOMUNIKACIJA

1. **Članak**

Elektronička komunikacija je valjana komunikacija između izvršitelja i naručitelja te ista obvezuje izvršitelja i naručitelja.

Pod elektroničkom komunikacijom u smislu ovih općih uvjeta podrazumijeva se elektronička pošta (*e-mail*) i fax poruke koju ugovorne strane upućuju jedan drugoj te se iste smatraju pisanom komunikacijom i imaju istu pravnu snagu kao i pisana komunikacija.

1. **Članak**

Neće se osporavati pravna valjanost niti pravna snaga komunikacije samo zato što je učinjena u elektroničkom obliku slanjem elektroničke pošte i fax poruke.

Elektronička komunikacija obvezuje naručitelja i izvršitelja.

1. **Članak**

Za slanje i primanje elektroničke pošte mjerodavna je adresa elektroničke pošte (*e-mail adresa*) i broj fax-a koju su naručitelj i izvršitelj naznačili u posebnom ugovoru. Ukoliko adresa elektroničke pošte il broj faxa nisu naznačeni u posebnom ugovoru, tada je mjerodavna ona adresa i broj faxa koji su korišteni prilikom prve komunikacije i razmjene elektroničke pošte i fax poruka između naručitelja i izvršitelja.

1. **Članak**

Nije nužno da elektronička pošta sadrži napredni elektronički potpis. Nedostatak naprednog elektroničkog potpisa ne predstavlja nedostatak valjanosti elektroničke komunikacije.

# OVLAŠTENE OSOBE ZA PROVEDBU UGOVORA

1. **Članak**

Ugovorne strane su dužne imenovati ovlaštene predstavnike za kontrolu, organizaciju i koordinaciju izvršenja ugovornih usluga i o tome pisanim putem izvijestiti drugu ugovornu stranu.

Svaka ugovorna strana zadržava pravo promijeniti svoga ovlaštenog predstavnika uz obvezu da o takvoj promjeni obavijesti drugu ugovornu stranu.

U svrhu provedbe ovoga Ugovora, ovlašteni predstavnici ugovornih strana dužni su po potrebi organizirati sastanke s ciljem analiziranja i unapređivanja pravila za rad te rješavanja otvorenih pitanja.

# POSLOVNA TAJNA

## Obveza čuvanja poslovne tajne

1. **Članak**

Poslovnu tajnu predstavljaju dokumenti, odnosno svaki napisani, umnoženi, nacrtani, slikovni, tiskani, snimljeni, fotografirani, magnetni, optički, elektronički ili bilo koji drugi zapis podatka, saznanje, mjera, postupak, predmet, usmeno priopćenje ili informacija, koja s obzirom na svoj sadržaj ima važnost povjerljivosti i cjelovitost izvršitelja i naručitelja.

Izvršitelj i naručitelj ne smiju neovlaštenim osobama priopćiti niti na bilo koji drugi način činiti dostupnim poslovnu tajnu opisanu u prethodnom stavku ovog članka

Kada je to nužno radi izvršavanja obveze iz posebnog ugovora, izvršitelj može može priopćiti poslovnu tajnu opisanu u stavku 1. ovog članka trećim osobama, jedino uz izričitu suglasnost naručitelja.

Naručitelj i izvršitelj dužni su čuvati tajnost poslovne tajne opisane u stavku 1. ovog članka za vrijeme i nakon izvršenja ugovorne obveze.

Povreda zaštite poslovne tajne od strane naručitelja ili izvršitelja predstavlja razlog za raskid ugovora.

## Povjerljivost podataka

1. **Članak**

Ugovorne strane se obvezuju da će sve podatke koji nisu klasificirani kao tajni, a koje prime jedna od druge držati povjerljivim te da ih neće koristiti ni u koje druge svrhe niti prenositi trećim stranama osim za potrebe obavljanja ugovorene usluge.

Ugovorne strane se obvezuju povjerljivim čuvati i sve druge podatke i saznanja do kojih dođu u obavljanju ugovorenih usluga.

Ugovorne strane se obvezuju čuvati povjerljivost podataka za vrijeme trajanja ovog Ugovora.

Izuzeće od čuvanja povjerljivosti podataka za podatke koji nisu klasificirani kao tajni primjenjuje se u slučaju ako je:

* ugovorna strana raspolagala podatkom i prije nego što joj ga je dostavila druga ugovorna strana, ili
* podatak je javno dostupan iz drugih izvora, ili
* ugovorna strana je dobila podatak iz neovisnog izvora, bez kršenja Ugovora i bez obveze čuvanja tajnosti podataka prema tom neovisnom izvoru, ili
* ugovorna strana je neovisno razvila (stvorila) podatak bez primjene tajnih podataka druge ugovorne strane, ili
* ugovorna strana ima zakonsku obvezu objavljivanja podataka.

Odredbe o povjerljivosti ostaju na snazi i nakon prestanka obveza iz ovog Ugovora i trajne su naravi.

# RASKID UGOVORA

## Pravo naručitelja da raskine ugovor

1. **Članak**

Naručitelj može raskinuti ugovor u slijedećim slučajevima:

1. ukoliko izvršitelj nije izvršio uslugu u ugovorenom roku, pod uvjetom da je rok bitan sastojak ugovora, pod uvjetom da je rok bitan sastojak ugovora, sukladno članku 81. ovih općih uvjeta;
2. ukoliko izvršitelj nije izvršio uslugu ni u naknadnom primjerenom roku koji mu je dao naručitelj, sukladno članku 82. ovih općih uvjeta;
3. kad obavljeni posao ima takav nedostatak koji djelo čini neuporabljivim ili je obavljen u suprotnosti s izričitim uvjetima ugovora, sukladno članku 91. ovih općih uvjeta;
4. kada izvršitelj ne otkloni nedostatke djela niti u naknadnom roku, sukladno članku 92. ovih Općih uvjeta.
5. kada izvršitelj odbije otkloniti nedostatke čije otklanjanje zahtijevalo pretjerane troškove
6. ako bi ugovorena cijena morala biti znatno povećana, sukladno članku 23. ovih Općih uvjeta
7. u slučaju povrede zaštite poslovne tajne

## Pravo izvršitelja da raskine ugovor

1. **Članak**

U slučaju kršenja odredbi posebnog ugovora ili ovih općih uvjeta od strane naručitelja, izvršitelj ima pravo raskinuti ugovor.

## Način raskida ugovora

1. **Članak**

Poseban ugovor između naručitelja i izvršitelja raskida se pisanom i obrazloženom izjavom o raskidu ugovora.

Pisanu i obrazloženu izjavu o raskidu potrebno je uputiti putem telefaksa ili preko priznate poštanske/kurirske službe za dostavu ili dostavi na ruke adresata, na adresu na koje naznače ugovorne strane kao adresu za primanje pismena, a sve sukladno odredbama ovih općih uvjeta.

## Učinci raskida ugovora

1. **Članak**

Raskidom ugovora obje su strane oslobođene svojih obveza, osim obveze na naknadu štete.

Ako je jedna strana ispunila ugovor potpuno ili djelomično, ima pravo na povrat onoga što je dala.

Ako obje strane imaju pravo zahtijevati vraćanje danog, uzajamna vraćanja obavljaju se po pravilima za ispunjenje dvostranoobveznih ugovora.

Svaka strana duguje drugoj naknadu za koristi koje je u međuvremenu imala od onoga što je dužna vratiti, odnosno nadoknaditi.

Strana koja vraća novac dužna je platiti zatezne kamate od dana kad je isplatu primila.

# ZAVRŠNE ODREDBE

## Izmjene i dopune posebnog ugovora o pružanju arhitektonskih usluga

1. **Članak**

Ugovorne strane su suglasne da će sve naknadno utvrđene potrebe za izmjenama i dopunama posebnog Ugovora o pružanju arhitektonskih usluga biti uređene pisanim Aneksom posebnom Ugovoru o pružanju arhitektonskih usluga.

Izmjene i dopune posebnog ugovora o pružanju arhitektonskih usluga moraju biti u pisanom obliku. Bilo kakvi usmeni dogovori ili bilo kakve izjave predstavnika ugovornih strana neće imati nikakav pravni značaj.

## Mjerodavni pravni propisi i ugovorni odnos za tumačenje međusobnih prava i obveza

1. **Članak**

Ukoliko između izvršitelja i naručitelja nije drugačije ugovoreno za tumačenje međusobnih prava i obveza vezano za predmet narudžbe mjerodavni su slijedeći pravni propisi i ugovorno pravo i to slijedećim redoslijedom:

1. Poseban ugovor sklopljen između izvršitelja i naručitelja
2. projektni zadatak
3. posebni uvjeti ugovoreni između naručitelja i izvršitelja
4. ovi Opći uvjeti
5. Pravilnik o standardu usluga arhitekata kojeg je donijela Skupština Hrvatske komore arhitekata na sjednici održanoj 13.12.2013.
6. Zakon o obveznim odnosima
7. kogentni mjerodavni pravni propisi kojima se uređuje pružanje arhitektonskih usluga

## Tumačenje posebnog ugovora i općih uvjeta

1. **Članak**

U slučaju postojanja nesuglasnosti između ugovora, općih uvjeta i ugovorne dokumentacije, mjerodavne su odredbe ugovora i ugovorne dokumentacije.

## Nadležnost za rješavanje sporova

### Stvarna nadležnost i mjerodavno pravo

1. **Članak**

Sve sporove koji mogu nastati između naručitelja i izvršitelja, naručitelj i izvršitelj će iste pokušati riješiti prvenstveno sporazumno.

Ukoliko ne mogu riješiti spor mirnim putem, naručitelj i izvršitelj ugovaraju nadležnost stvarno nadležnog suda prema mjestu sjedišta izvršitelja, osim ako drugačije nije posebno ugovoreno.

### Arbitraža

1. **Članak**

Naručitelj i izvršitelj u slučaju spora mogu ugovoriti da se isti riješi arbitražom.

U slučaju ugovaranja arbitraže, naručitelj i izvršitelj ugovaraju nadležnost Stalnog arbitražnog sudišta pri Hrvatskoj gospodarskoj komori, koji spor treba riješiti primjenom Zagrebačkih pravila, u vijeću od 3 arbitra.

1. **Članak**

Kao arbitri moraju biti imenovani stručnjaci s poznavanjem arhitektonske djelatnosti, a koji ne moraju biti na listi arbitra sudišta.

Svaka stranka imenovat će po jednog člana vijeća. Tako imenovani članovi vijeća izabrat će trećeg člana koji će biti predsjednik vijeća.

Ako tužitelj ne imenuje arbitra člana vijeća u tužbi niti u roku od 15 dana nakon što je naknadno pozvan da to učini, odnosno ako tuženik ne imenuje arbitra člana vijeća u odgovoru na tužbu niti u roku od 15 dana nakon što je naknadno pozvan da to učini, člana vijeća će umjesto stranke imenovati ovlaštenik za imenovanje sukladno odredbama Zagrebačkih pravila

Ako se dva člana vijeća imenovana prema odredbama prethodnih stavaka, u roku od 30 dana od imenovanja člana vijeća koji je kasnije imenovan, ne mogu sporazumjeti o izboru predsjednika vijeća, predsjednika vijeća imenovat će ovlaštenik za imenovanje sukladno odredbama Zagrebačkih pravila.

### Mjerodavno pravo

1. **Članak**

Za rješavanje međusobnih sporova koji mogu nastati između naručitelja i izvršitelja kao mjerodavno pravo naručitelj i izvršitelj ugovaraju pravo države izvršitelja. U slučaju da je naručitelj strana osoba, za rješavanje sporova koji mogu nastati između naručitelja i izvršitelja mjerodavno je pravo države izvršitelja

### Osobni podaci

1. **Članak**

Ugovorne strane izjavljuju da će obrađivati te daju izričit pristanak sukladno odredbama Uredba (EU) 2016/679 Europskog parlamenta i vijeća od 27. Travnja 2016. (Opće uredbe o zaštiti osobnih podataka), da se obrađuju samo oni osobni podaci koji su navedeni u Ugovoru i koji im budu otkriveni vezano za izvršenje Ugovora.

Ugovorne strane suglasno izjavljuju da se osobni podaci obrađuju isključivo u svrhu izvršenja ugovorne obveze, a sve sukladno važećoj pravnoj regulativi, te se u drugu svrhu ne smiju obrađivati.

Ugovorne strane se obvezuju da će obrađivati samo osobne podatke onih zaposlenika, suradnika te drugih fizičkih osoba (u daljnjem tekstu „suradnici-fizičke osobe”) koji su Ugovornim stranama dali izričitu suglasnost za obradu svojih osobnih podataka za potrebe izvršenja Ugovora.

Strane izjavljuju da suradnici-fizičke osobe Ugovornih strana mogu u svako doba i bez navođenja razloga, zatražiti ispravak, izmjenu ili brisanje osobnih podataka ili odustati od pristanka za obradu tih podataka na adresi ugovornih strana koja je navedena u Ugovoru.

Ugovorne strane obvezuju se čuvati i obrađivati osobne podatke samo tijekom vremenskog razdoblja koje je potrebno za ispunjenje ugovorne obveze.

## Ostale odredbe

1. **Članak**

Ako nije navedeno mjesto sklapanja ugovora, kao mjesto sklapanja ugovora uzima se mjesto sjedišta izvršitelja.

1. **Članak**

Sastavni dio ovih općih uvjeta su i:

* Dodatak I. – Sadržaj i standardi usluge izrade prostornih planova
* Dodatak II. – Sadržaj i standardi usluge izrade arhitektonskih projekata
* Dodatak III. – Sadržaj i standardi usluge tehničkog savjetovanja investitora i stručnog arhitktonskog nadzora
* Pravilnik o standardu usluga arhitekata Hrvatske komore arhitekata kojeg je donijela Skupština Hrvatske komore arhitekata na sjednici održanoj 13.12.2013.

a koji dijelovi prileže ovim općim uvjetima.

1. **Članak**

Opće uvjete ugovora o pružanju arhitektonskih usluga sastavila je Hrvatska komora arhitekata. Ove opće uvjete Hrvatska komora arhitekata preporučuje koristiti u svim ugovornim odnosima između ovlaštenih arhitekata i pravnih osoba u kojima se ovlašteni arhitekti zaposleni te trećih osoba, odnosno naručitelja, vezano za pružanje arhitektonskih usluga.

1. **Članak**

Naziv verzije ovih općih uvjeta glasi: **OUP HKA 7/2014**.

Sve kasnije izmjene i dopune ovih općih uvjeta dobivaju novi naziv i broj.

1. **Članak**

Izmjene i dopune ovih Općih uvjeta donosi Hrvatska komora arhitekata.

# DODATAK I.

**Sadržaj i standardi usluge izrade prostornih planova**

1. **Članak**

Dodatak I. ovog ugovora primjenjuju na posebne ugovore sklopljene između naručitelja i izvršitelja predmet kojih je izrada prostornih planova.

1. **Članak**

Standardi izrade prostornih planova propisani Zakonom o prostornom uređenju te Pravilnikom o sadržaju mjerilima kartografskih prikaza, obveznim prostornim pokazateljima i standardu elaborata prethodnih planova.

Izvršitelj se obvezuje prostorni plan koji je predmetom posebnog ugovora izraditi sukladno odredbama Zakona o prostornom uređenju i Pravilnika o sadržaju mjerilima kartografskih prikaza, obveznim prostornim pokazateljima i standardu elaborata prethodnih planova.

1. **Članak**

Prostornim planovima određuju se svrhovita organizacija, korištenje i namjena prostora te mjerila i smjernice za uređenje i zaštitu prostora županija, Grada Zagreba, općina i gradova.

Odredbe ovog dijela odnose se na izradu sljedećih prostornih planova i ostalih stručnih poslova prostornog planiranja:

1. Prostornog plana područja posebnih obilježja (PPPPO);
2. Prostornog plana županije (PPŽ) i Grada Zagreba;
3. Prostornog plana uređenja velikoga grada, grada i općine (PPUVG, PPUG i PPUO);
4. Generalnog urbanističkog plana (GUP);
5. Urbanističkog plana uređenja (UPU);
6. Detaljnog plana uređenja (DPU);
7. Ostalih stručnih poslova prostornog planiranja.
8. **Članak**

Prethodni radovi, nisu obuhvaćeni cijenom izrade prostornih planova, osim ako drugačije nije posebno ugovoreno.

Prethodni radovi mogu biti:

- valorizacija prostorne dokumentacije;

- kompleksna istraživanja;

- izrada znanstvene dokumentacije (studije, istraživanja, i dr.);

- izrada stručnih podloga (sektorskih planova i studija).

Naknada za ove radove ugovara se slobodno. Umjesto toga može se ugovoriti vremenska naknada.

1. **Članak**

Poslovi prostornog planiranja sadrže 5 osnovnih faza izrade. U okviru pojedine faze izrade prostornog plana obavljaju se poslovi, opisani kako slijedi:

**Opis faza poslova prostornog planiranja**

|  |  |
| --- | --- |
| **Osnovni poslovi** | **Dodatni poslovi** |
| **1.  POLAZIŠTA (Ocjena mogućnosti i ograničenja prostornog razvoja)**  a)  Utvrđivanje, analiza i opis stanja sa statističkim i brojčanim podacima u tekstu, grafičkim prikazima i kartogramima: prirodnih i krajobraznih osobitosti područja, načina korištenja prostora/površina, izgrađenih struktura, prometnih i infrastrukturnih sustava, stanja ekosustava i strukture krajobraza, zaštićene prirodne i graditeljske baštine, demografskih i gospodarskih osobitosti, društvenih djelatnosti, vodnogospodarskog sustava, poljoprivredne i šumske strukture b)  Prikupljanje i utvrđivanje obveza i smjernica iz važećih dokumenata prostornog uređenja c)  Utvrđivanje problema, mogućnosti i ograničenja razvoja u odnosu na demografske i gospodarske podatke, te prostorne pokazatelje d)  Analiza prikupljenih Zahtjeva za izradu prostornog plana | Izrada sektorskih i drugih studija i ekspertiza, pribavljanje statističkih podataka, podataka o posjedovnom stanju i vlasništvu Priprema podataka o sustavima od utjecaja na prostor |
| **2.  CILJEVI PROSTORNOG UREĐENJA (Koncepcija prostornog uređenja)**  a)  Priprema prijedloga i sudjelovanje u utvrđivanju ciljeva prostornog razvoja i uređenja prostora kojima se usmjerava razvoj gradova, naselja i infrastrukturnih sustava i demografski razvoj, vrši odabir prostorne i gospodarske strukture, osigurava očuvanje ekološke stabilnosti i vrijednih dijelova krajobraza, zaštita krajobraznih vrijednosti, prirodne i graditeljske baštine i racionalno korištenje i zaštita prostora b)  Izrada Problemske karte na kojoj su jasno vidljiva mjesta rješavanja uočenih problema ili nedostataka te jasno vidljivi ciljevi koje je potrebno ostvariti c)  Izrada karte Koncepcija prostornog uređenja koja će na jasan način obrazložiti potrebne intervencije u prostoru, a koje su određene ciljevima prostornog uređenja | Izrada programa posebnih istraživanja, praćenje njihove provedbe i rezultata u slučaju da se nakon analize podataka utvrdi potreba za takvim praćenjem Priprema, organizacija i provedba te obrada anketa |
| **3.  NACRT PRIJEDLOGA PLANA**  a)  Izrada elaborata Nacrt prijedloga plana za prethodnu raspravu koji sadrži tekstualni dio: Polazišta, Ciljevi i Koncepcija prostornog uređenja – plan intervencija te grafički dio koji jasno određuje koncepciju te omogućuje očitovanja svih učesnika u Prethodnoj raspravi b)  Sudjelovanje u jednoj ili više prethodnih rasprava c)  Sudjelovanje u pisanju Izvješća s prethodne rasprave d)  Izrada elaborata Nacrt prijedloga plana – za utvrđivanje Prijedloga plana za javni uvid i javnu raspravu e)  Sudjelovanje u raspravama s Nositeljem izrade plana oko definiranja zaključaka s prethodne rasprave te elementima Odredbi za provođenje f)  Prezentacija Nacrta prijedloga plana prilikom utvrđivanja Prijedloga plana za javni uvid i javnu raspravu Izvršnom tijelu Nositelja izrade | Izrada sažetaka i informacija |
| **4.  PRIJEDLOG PLANA ZA JAVNI UVID I JAVNU RASPRAVU**  a)  Izrada elaborata Prijedloga plana b)  Sudjelovanje u prezentaciji plana na Javnom izlaganju c)  Pisanje Izvješća o javnoj raspravi sukladno propisanom sadržaju Izvješća | Sudjelovanje u izradi izvješća o prethodnoj raspravi, izrada sažetaka i informacija |
| **5.  DONOŠENJE PLANA**  a)  Izrada elaborata Nacrt konačnog prijedloga plana u skladu s prihvaćenim očitovanjima te primjedbama i prijedlozima s Javne rasprave b)  Sudjelovanje u postupku dobivanja Mišljenja od tijela i osoba koje su određene u Odluci o izradi plana c)  Sudjelovanje u utvrđivanju Konačnog prijedloga plana s Nositeljem izrade plana te Izvršnim tijelom Nositelja d)  Sudjelovanje u postupku dobivanja suglasnosti Župana i/ili Ministarstva zaštite okoliša, prostornog uređenja i građenja e)  Sudjelovanje prilikom donošenja prostornog plana na gradskom/općinskom vijeću f)  Konačna elaboracija izvornika plana | Priprema izvoda, umnožavanje dijelova plana ili plana u cjelini, sudjelovanje u javnom uvidu, izrada izvoda, sažetaka i informacija |  |

1. **Članak**

U ostale poslove prostornog planiranja ubrajaju se:

1. izrada Prijedloga za izradu prostornog plana, a na zahtjev pravnih ili fizičkih osoba
2. izrada stručnih podloga za izradu Odluke o izradi prostornog plana. Stručne podloge mogu uključivati i izradu idejnih urbanističko-arhitektonskih rješenja kao podloge za određivanje ciljeva izrade, kao i programskih elemenata prostornog plana
3. sudjelovanje u izradi izvješća i programa mjera,
4. sudjelovanje u provedbi prostornih planova,
5. pripreme programa za pojedine urbanističke zadatke,
6. stručna mišljenja o pojedinim prostorno planskim pitanjima, posebne prezentacije prostornih problema,
7. urbanistička istraživanja i planiranja u svezi s pripremom ili provedbom sanacijskih i razvojnih mjera,
8. sudjelovanje u izradi propisa prostornog uređenja,
9. tehničko savjetovanje (konzalting) na poslovima pripreme i provedbe prostorno planske dokumentacije.
10. **Članak**

Naknada, odnosno cijena za pruženu usluge izrade prostornih planova, ostalih poslova prostornog planiranja, kao i prethodnih radova, obračunava se sukladno odredbama Općih uvjeta te Pravilnika o standardu usluga arhitekata, koje su sastavni dio Općih uvjeta te koje mu prileže.

1. **Članak**

Na sva pitanja koja nisu regulirana Dodatkom I. općim uvjetima primjenjuje se Pravilnik o standardu usluga arhitekata kojeg je donijela Skupština Hrvatske komore arhitekata na sjednici održanoj 13.12.2013.

1. **Članak**

Ovaj Dodatak I. sastavni je dio Općih uvjeta te im prileži.

# DODAK II.

**Sadržaj i standardi usluge izrade arhitektonskih projekata**

1. **Članak**

Dodatak II. ovog ugovora primjenjuju na posebne ugovore sklopljene između naručitelja i izvršitelja predmet kojih je izrada arhitektonskih projekata.

1. **Članak**

Arhitektonski projekti izrađuju se u skladu s propisima i pravilima arhitektonske struke. Pravilnik obrađuje ove vrste arhitektonskih projekata:

1. arhitektonske projekte zgrada,
2. projekte unutarnjeg uređenja prostora,
3. projekte krajobrazne arhitekture
4. **Članak**

Naknada, odnosno cijena za pruženu usluge izrade arhitektonskih projekata obračunava se sukladno odredbama Općih uvjeta te Pravilnika o standardu usluga arhitekata, koje su sastavni dio Općih uvjeta te koje mu prileže.

## Arhitektonski projekti zgrada

1. **Članak**

Arhitektonski projekti određuju funkcionalne, tehničke, ekonomske i oblikovne sastojke umjetnosti oblikovanja prostora.

Opis poslova arhitektonskog projektiranja zgrada obuhvaća poslove koji se odnose na gradnju, rekonstrukciju i održavanje. Osnovni poslovi sažeti su u fazama poslova od 1 do 8.

Poslovi arhitektonskog projektiranja zgrada sadrže 8 osnovnih faza izrade. U okviru pojedine faze izrade projekta obavljaju se sljedeći poslovi:

Opis faza poslova arhitektonskog projektiranja zgrada:

|  |  |  |
| --- | --- | --- |
| **Osnovni poslovi** |  | **Dodatni poslovi** |
| **1. Provjera zadatka** Razjašnjavanje postavljenog zadatka Savjetovanje o ukupnim potrebama za obavljanje poslova Pomoć pri odluci o odabiru projektanata ostalih struka Sažetak rezultata |  | Snimak postojećeg stanja Analiza položaja ili lokacije Tehnološki projekt Sastavljanje prostornih programa Sastavljanje funkcionalnog programa Ispitivanje važnosti za okoliš Ispitivanje ekološke podobnosti za okoliš |
| **2. Idejno rješenje** Idejno rješenje jest prva faza idejnog projekta i predstavlja osnovu za izradu idejnog projekta. Idejno rješenje predstavlja odabir najpovoljnije varijante od mogućih, koje se tijekom izrade idejnog rješenja provjeravaju. Idejno rješenje predstavlja grafičku provjeru koncepta ili projektnog programa. Idejno rješenje sadrži sljedeće elemente: - osnovne podatke o smještaju zgrade u prostoru, - osnovne podatke o prostornim gabaritima zgrade, - osnovnu funkcionalnu i organizacijsku shemu, - osnovna obilježja tlocrtnog rješenja, - osnovne elemente oblikovanja, - osnovne elemente za kvantifikacije (površine, volumeni). |  |  |
| **3. Idejni projekt** Analiza podloga i uvjeta Usaglašavanje ciljeva (granični uvjeti, sukobi ciljeva) Sastavljanje projektnog kataloga ciljeva (programski ciljevi) Razrada projektnog koncepta uključujući i ispitivanje alternativnih rješenja jednakih zahtjeva s grafičkim prikazima i analizama, npr. pokusni prikazi, linijske skice, eventualno s objašnjenjem Integriranje rješenja projektanata drugih struka Razjašnjavanje i tumačenje bitnih urbanističkih, oblikovnih, funkcionalnih, tehničkih, građevno-fizikalnih, privrednih, energetskih, bioloških i ekoloških odnosa, procesa i uvjeta Pripremni razgovori s vlastima i ostalim stručnim sudionicima u projektiranju o mogućnosti dobivanja dozvola Procjena troškova prema "Prilogu A" Sažetak svih rezultata ove faze projektiranja |  | Ispitivanje mogućih rješenja temeljno različitih zahtjeva Proširivanje pretprojektnog materijala prema posebnim zahtjevima Sastavljanje plana financiranja Sastavljanje analize troškova izgradnje i upotrebe zgrade te analize ekonomičnosti gradnje Sudjelovanje pri osiguravanju kredita Provođenje pretponuda za izvođenje Izrada prostornih prikaza pomoću posebnih tehnika, kao npr. perspektiva, uzoraka, modela Sastavljanje vremenskog i organizacijskog plana Nadopuna idejnih podloga u pogledu posebnih mjera za optimalizaciju zgrade i građevnih dijelova koje prelaze uobičajenu količinu projektantskog posla, u svrhu smanjenja energetske potrošnje kao i smanjenja emisije štetnih tvari i ugljičnog dioksida i za iskorištenje obnovljive energije u suradnji sa ostalim projektantima. Uobičajene mjere za uštedu energije koje se moraju ostvariti zadane su propisima te općeprihvaćenim pravilima tehnike. |
| **4. Lokacijska dozvola** Ishođenje lokacijske dozvole |  |  |
| **5. Glavni projekt** Izrada odabranog projektnog rješenja (postupna grafička razrada odabranog rješenja) uzimajući u obzir urbanističke, oblikovne, funkcionalne, tehničke, građevno-fizikalne, ekonomske, energetske (npr. u pogledu racionalnog korištenja energije) biološke i ekološke zahtjeve, primjenjujući rješenja projektanata drugih struka, sve do konačnog rješenja Integriranje projektnih rješenja ostalih projektanata Opis zgrade sa objašnjenjima o udovoljavanju posebnim uvjetima gradnje Grafički prikaz cjelokupnog projekta, npr. razrađeni, potpuni nacrti idejnog i/ili glavnog projekta, mjerilo prema vrsti i veličini građevnog zahvata Dogovori s vlastima i projektantima ostalih struka o mogućnostima dobivanja dozvola Razrada projekta za dobivanje potrebnih dozvola ili suglasnosti prema općim pravnim popisima, uz primjenu projektnih rješenja projektanata drugih struka i potrebni pregovori s vlastima Proračun troškova prema "Prilogu A" Kontrola troškova usporedbom proračuna troškova i procjene troškova Objedinjavanje svih projektnih podloga Arhitektonski glavni projekt sadrži tekstualni i grafički dio. U tekstualnom dijelu određeni su i sakupljeni opći podaci o investitoru, projektantu i građevini (naslov, dokument o registraciji projektanta, lokacijska dozvola, projektni zadatak i dr.), te opisni prikazi i ekonomski elementi projekta (tehnički opis, naznaka tehničkih normativa i standarda, i dr.). Program kontrole i osiguranja kvalitete Grafički dio projekta obuhvaća potrebne nacrte (položajni nacrt, sve tlocrte, karakteristične presjeke, prikaze pročelja odnosno poglede i dr.). Za značajnije i složenije zgrade arhitektonski se projekti upotpunjuju posebnim grafičkim prilozima, koji detaljnije objašnjavaju projektno rješenje. Svi dijelovi arhitektonskog glavnog projekta moraju biti usklađeni, kako međusobno tako i u odnosu na ostale dijelove projektne dokumentacije. |  | Analiza alternativa/varijanti i njihovo vrednovanje uz ispitivanje troškova (optimiranje) Proračun ekonomičnosti Proračun troškova sastavljanjem okvirnih količina ili kataloga građevnih elemenata |
| **6. Građevna dozvola** Predaja projekata za dozvole i suglasnosti Dopunjavanje i prilagođivanje projekta, opisa i proračuna uz primjenu projektnih rješenja projektanata ostalih struka. |  | Sudjelovanje pri pribavljanju suglasnosti susjeda Razrada materijala za posebna ispitivanja Stručna i organizacijska podrška naručitelju pri žalbenom, tužbenom ili sl. postupku Izmjena projekata za dobivanje dozvola kao posljedica okolnosti, za koje izvršitelj nije odgovoran Ishođenje dozvola i suglasnosti za tako izmijenjen projekt |
| **7. Izvedbeni projekt** Pobliže razrađuje dijelove glavnog projekta i dopunjuje ga izvedbenim detaljima i ostalim tehničkim rješenjima potrebnim za gradnju zgrada (izvedbeni nacrti, građevni i obrtnički detalji i dr.). Svi dijelovi ovog arhitektonskog projekta moraju također biti usklađeni međusobno i s ostalim projektima. Razrada glavnog projekta (postupna razrada nacrta zgrade) uzimajući u obzir urbanističke, oblikovne, funkcionalne, tehničke, građevno-fizikalne, ekonomske, energetske (npr. u pogledu racionalnog korištenja energije) biološke i ekološke zahtjeve, primjenjujući rješenja projektanata drugih struka, sve do konačnog izvedbenog rješenja Grafički prikazi zgrade sa svim pojedinim podacima potrebnim za gradnju, npr. konačni, potpuni izvedbeni, detaljni i konstruktivni nacrti u mjerilu 1:50 do 1:1, s potrebnim tekstualnim opisima; Razrada podloga za projektante drugih struka i integracija njihovih rješenja sve do konačnog izvedbenog rješenja Nadopunjavanje izvedbenog projekta u tijeku izvedbe zgrade. |  | Sastavljanje detaljnog opisa radova za gradnju zgrade i programa radova za gradnju zgrade (tzv."knjige zgrade") kao podloge za troškovničke opise. Sastavljanje detaljnog opisa prostora zgrade u obliku "knjige prostora" kao podloge za troškovničke opise radova. Provjera odgovaraju li projektu za građevnu dozvolu izvedbeni nacrti koje je razradilo građevno poduzeće na osnovu opisa radova s programom radova. Izrada pregleda količina Provjera i prihvaćanje projekata trećih stručnih osoba koje ne sudjeluju u projektiranju s obzirom na to odgovaraju li izvedbenim projektima (npr. radionički crteži, planovi postavljanja i temeljenja dobavljača strojeva), ako se poslovi odnose na uređaje koji nisu obuhvaćeni predračunom |
| **8. Troškovnik** Izrada računa količina kao osnove za sastavljanje troškovničkih opisa radova uz primjenu projektnih rješenja ostalih struka u projektiranju Izrada troškovnika sa opisom pojedinih stavki radova, s popisom radova prema vrstama i grupama radova te općim i posebnim uvjetima za pojedine vrste radova Usuglašavanje i koordinacija opisa radova drugih struka u projektiranju |  | Sastavljanje opisa radova s obzirom na "knjigu zgrade" / " knjigu prostora" Sastavljanje alternativnih opisa radova za pojedine vrste radova Sastavljanje usporednih pregleda troškova uz ocjenjivanje projektnih rješenja ostalih struka u projektiranju |

## Projektni unutarnjeg prostornog uređenja

1. **Članak**

Projektom unutarnjeg uređenja rješava se prostorno, funkcionalno, tehničko-tehnološko i oblikovno unutrašnjost zgrade. Dok arhitektonskoj konstrukciji glavni projekt određuje osnovne tehničke elemente zgrade, projekt unutarnjeg uređenja vizualnim obogaćenjem i oblikovnim oplemenjivanjem obrađuje njegove unutarnje prostore. Izbor, polikromija, oblikovanje i umjetnička obrada ploha (podovi, zidovi, stropovi), namještaja, rasvjetnih tijela i ostalih elemenata tehničke opreme vizualno izražavaju osnovnu svrhu projekta unutarnjeg uređenja.

Cjelokupan projekt unutarnjeg uređenja osniva se na arhitektonskom idejnom rješenju prostornih, funkcionalnih i oblikovnih odnosa u unutrašnjosti zgrade koji su tehnički određeni prethodnim arhitektonskim i konstrukcijskim glavnim projektom.

1. **Članak**

Poslovi arhitektonskog projektiranja unutarnjeg uređenja obuhvaćaju poslove koji se odnose na novogradnje, rekonstrukciju i održavanje. Osnovni poslovi sažeti su u fazama poslova od 1 do 8.

Poslovi arhitektonskog projektiranja unutarnjeg uređenja sadrže 8 osnovnih faza izrade. U okviru pojedine faze izrade projekta obavljaju se sljedeći poslovi:

|  |  |  |
| --- | --- | --- |
| **Osnovni poslovi** |  | **Dodatni poslovi** |
| **1. Provjera zadatka** Razjašnjavanje postavljenog zadatka Savjetovanje o svim aktivnostima neophodnim za obavljanje poslova Pomoć pri odluci o odabiru projektanata ostalih struka Sažetak rezultata |  | Snimak postojećeg stanja Tehnološki projekt Sastavljanje prostornih programa Sastavljanje funkcionalnog programa |
| **2. Idejno rješenje** Idejno rješenje jest prva faza idejnog projekta i predstavlja osnovu za izradu idejnog projekta. Idejno rješenje predstavlja odabir najpovoljnije varijante od mogućih koje se tijekom izrade idejnog rješenja provjeravaju. Idejno rješenje predstavlja grafičku provjeru koncepta ili projektnog programa. Idejno rješenje sadrži sljedeće elemente: - osnovnu funkcionalnu i organizacijsku shemu - osnovna obilježja tlocrtnog rješenja - osnovne elemente oblikovanja - osnovne elemente za kvantifikacije (površine, volumeni). |  |  |
| **3. Idejni projekt** Analiza podloga i uvjeta Usuglašavanje ciljeva (granični uvjeti, sukobi ciljeva) Sastavljanje projektnog kataloga ciljeva (programski ciljevi) Razrada projektnog koncepta uključujući i ispitivanje alternativnih rješenja jednakih zahtjeva s grafičkim prikazima i analizama, npr. pokusni prikazi, linijske skice, eventualno s objašnjenjem Integriranje rješenja projektanata drugih struka Razjašnjavanje i tumačenje bitnih, oblikovnih, funkcionalnih, tehničkih, građevno-fizikalnih, privrednih, energetskih, bioloških, ekoloških odnosa, procesa i uvjeta Pripremni razgovori s vlastima i ostalim stručnim sudionicima u projektiranju o mogućnosti dobivanja dozvola Procjena troškova prema "Prilogu A" Sažetak svih rezultata ove faze projektiranja |  | Ispitivanje mogućih rješenja temeljno različitih zahtjeva Proširivanje pretprojektnog materijala prema posebnim zahtjevima Sastavljanje plana financiranja Sastavljanje analize troškova izgradnje i upotrebe zgrade te analize ekonomičnosti gradnje Sudjelovanje pri osiguravanju kredita Provođenje predponuda za izvođenje Izrada prostornih prikaza pomoću posebnih tehnika, kao npr. perspektiva, uzoraka, modela Sastavljanje vremenskog i organizacijskog plana Nadopuna idejnih podloga u pogledu posebnih mjera za optimalizaciju zgrade i građevnih dijelova koje prelaze uobičajenu količinu projektantskog posla, u svrhu smanjenja energetske potrošnje kao i smanjenja emisije štetnih tvari i ugljičnog dioksida i za iskorištenje obnovljive energije u suradnji sa ostalim projektantima. Uobičajene mjere za uštedu energije koje se moraju ostvariti zadane su propisima te općeprihvaćenim pravilima tehnike. |
| **4. Lokacijska dozvola** Ishođenje lokacijske dozvole |  |  |
| **5. Glavni projekt** Daljnja razrada idejnog projekta (postupna grafička razrada odabranog rješenja) uzimajući u obzir urbanističke, oblikovne, funkcionalne, tehničke, građevno-fizikalne, ekonomske, energetske (npr. u pogledu racionalnog korištenja energije) biološke i ekološke zahtjeve, primjenjujući rješenja projektanata drugih struka, sve do konačnog rješenja Integriranje projektnih rješenja ostalih projektanata Opis unutarnjeg uređenja zgrade s objašnjenjima o udovoljavanju posebnim uvjetima gradnje Grafički prikaz cjelokupnog projekta, npr. razrađeni, potpuni nacrti idejnog i/ili glavnog projekta, mjerilo prema vrsti i veličini građevnog zahvata; kod unutarnjeg uređenja u mjerilu 1:50 do 1: 20, s pojedinostima izvedbe zidova, boje, rasvjete i materijala), u konkretnom slučaju i detaljni planovi prostornih grupa koje se više puta ponavljaju Dogovori s vlastima i projektantima ostalih struka o mogućnostima dobivanja dozvola Razrada projekta za dobivanje potrebnih dozvola ili suglasnosti prema općim pravnim popisima, uz primjenu projektnih rješenja projektanata drugih struka i potrebni pregovori s vlastima Proračun troškova prema "Prilogu A" Kontrola troškova usporedbom proračuna troškova i procjene troškova. Objedinjavanje svih projektnih podloga |  | Analiza alternativa/varijanti i njihovo vrednovanje uz ispitivanje troškova (optimiranje). Proračun ekonomičnosti. Proračun troškova sastavljanjem okvirnih količina ili kataloga građevnih elemenata. |
| **6. Građevna dozvola** Predaja projekata za dozvole i suglasnosti Dopunjavanje i prilagođivanje projekta, opisa i proračuna uz primjenu projektnih rješenja projektanata ostalih struka |  | Sudjelovanje pri pribavljanju suglasnosti susjeda. Razrada materijala za posebna ispitivanja. Stručna i organizacijska podrška naručitelju pri žalbenom, tužbenom ili sl. postupku Izmjena projekata za dobivanje dozvola kao posljedica okolnosti, za koje izvršitelj nije odgovoran Ishođenje dozvola i suglasnosti za tako izmijenjen projekt |
| **7. Izvedbeni projekt** Razrada glavnog projekta (postupna razrada nacrta zgrade) uzimajući u obzir, oblikovne, funkcionalne, tehničke, građevno-fizikalne, ekonomske, energetske (npr. u pogledu racionalnog korištenja energije) biološke i ekološke zahtjeve, primjenjujući rješenja projektanata drugih struka, sve do konačnog izvedbenog rješenja Grafički prikazi zgrade sa svim pojedinim podacima potrebnim za gradnju, npr. konačni, potpuni izvedbeni, detaljni i konstruktivni nacrti u mjerilu 1:50 do 1:1, s potrebnim tekstualnim opisima Kod unutarnjeg uređenja: detaljni prikaz prostorija i prostornih cjelina u mjerilu 1: 25 do 1:1 s potrebnim tekstualnim opisima Određivanje materijala Razrada podloga za projektante drugih struka i integracija njihovih rješenja sve do konačnog izvedbenog rješenja Nadopunjavanje izvedbenog projekta u tijeku izvedbe zgrade |  | Sastavljanje detaljnog opisa radova za gradnju zgrade i programa radova za gradnju zgrade ("knjige zgrade") kao podloge za troškovničke opise. Sastavljanje detaljnog opisa prostora zgrade u obliku "knjige prostora" kao podloge za troškovničke opise radova. Provjera odgovaraju li izvedbeni nacrti koje je razradilo građevno poduzeće na osnovi opisa radova s programom radova projektu za građevnu dozvolu Izrada pregleda količina Provjera i prihvaćanje projekata trećih stručnih osoba koje ne sudjeluju u projektiranju s obzirom na to odgovaraju li izvedbenim projektima (npr. radionički crteži, planovi postavljanja i temeljenja dobavljača strojeva), ako se poslovi odnose na uređaje koji nisu obuhvaćeni predračunom |
| **8. Troškovnik** Izrada računa količina kao osnove za sastavljanje troškovničkih opisa radova uz primjenu projektnih rješenja ostalih struka u projektiranju Izrada troškovnika sa opisom pojedinih stavki radova, s popisom radova prema vrstama i grupama radova te općim i posebnim uvjetima za pojedine vrste radova Usuglašavanje i koordinacija opisa radova drugih struka u projektiranju |  | Sastavljanje opisa radova s obzirom na "knjigu zgrade"/ "prostornu knjigu" Sastavljanje alternativnih opisa radova za pojedine vrste radova Sastavljanje usporednih pregleda troškova uz ocjenjivanje projektnih rješenja ostalih struka u projektiranju |

## Projekti krajobrazne arhitekture

1. **Članak**

Krajobrazni arhitektonski projekt primjereno mikroklimatskim, ekološkim i topografskim specifičnostima ambijenta, uvjetima lokacije i programskim zahtjevima, funkcionalno i oblikovno rješava sve elemente uređenja otvorenih (vanjskih) prostora. Svrha projekata krajobrazne arhitekture je uređenje svih krajobraznih struktura unutar i van naseljenih područja u namjeri da doprinese planski uređenoj upotrebi prostora, djelotvornijoj zaštiti i kvalitetnijem uređenju prostora.

1. **Članak**

Opis poslova krajobrazno arhitektonskog projektiranja obuhvaća poslove koji se odnose na novo izgrađene prostore, rekonstrukciju i održavanje. Osnovni poslovi sažeti su u fazama poslova od 1 do 8.

Poslovi krajobrazno arhitektonskog projektiranja sadrže 8 osnovnih faza izrade. U okviru pojedine faze izrade prostornog plana obavljaju se sljedeći poslovi:

|  |  |  |
| --- | --- | --- |
| **Osnovni poslovi** |  | **Dodatni poslovi** |
| **1. Provjera zadatka** Razjašnjavanje postavljenog zadatka Savjetovanje o ukupnim aktivnostima neophodnim za obavljanje poslova Pomoć pri odluci o odabiru projektanata ostalih struka Sažetak rezultata |  | Snimak postojećeg stanja i prikupljanje podataka o tlu. Sastavljanje prostornih programa Sastavljanje funkcionalnog programa |
| 2. **Idejno rješenje** Idejno rješenje je prva faza idejnog projekta i predstavlja osnovu za izradu idejnog projekta. Idejno rješenje predstavlja odabir najpovoljnije varijante od mogućih, koje se tijekom izrade idejnog rješenja provjeravaju. |  |  |
| **3. Idejni projekt** Analiza podloga i uvjeta Usaglašavanje ciljeva (granični uvjeti, sukobi ciljeva) Sastavljanje projektnog kataloga ciljeva (programski ciljevi) Razrada projektnog koncepta uključujući i ispitivanje alternativnih rješenja jednakih zahtjeva s grafičkim prikazima i analizama, npr. pokusni prikazi, linijske skice, eventualno s objašnjenjem Integriranje rješenja projektanata drugih struka Razjašnjavanje i tumačenje bitnih urbanističkih, oblikovnih, funkcionalnih, tehničkih, građevno-fizikalnih, privrednih, bioloških ekoloških odnosa, procesa i uvjeta Pripremni razgovori s vlastima i ostalim stručnim sudionicima u projektiranju o mogućnosti dobivanja dozvola a) Pripremna faza Detaljna inventarizacija postojećeg zelenila po vrstama drveća i grmlja te njihov raspored u prostoru u odgovarajućem mjerilu. Analiza postojeće vegetacije u smislu mogućnosti daljnjeg korištenja. Analiza i vrednovanje ostalih prirodnih uvjeta relevantnih za uređenje otvorenih (vanjskih) površina (tlo, podzemna voda, vjetar i ostali klimatski faktori i dr.), uključujući razrješavanje granice zahvata i usklađivanje situacije s okolnim strukturama. b) Prostorno i oblikovno rješenje koje sadrži: temeljnu razdiobu površina na zelenilo, promet, površine za igru i šport (ovisno o programu i ciljevima uređenja), zatim osnovnu diferencijaciju i načelnu specifikaciju primijenjenog biljnog materijala, pregled odnosa postojećeg stanja vegetacije s novim rješenjem, plan sadržaja opreme i obrade površina te plan nivelacije, odvodnje i dr. kao i usklađenost sa kotnim planom svih komunalnih instalacija. Po potrebi obrada detalja u cilju potpunije ilustracije ideje. Objašnjenje i obrazloženje projekta. Procjena troškova prema "Prilogu A" Sažetak svih rezultata ove faze projektiranja |  | Ispitivanje mogućih rješenja temeljno različitih zahtjeva Proširivanje pretprojektnog materijala prema posebnim zahtjevima Sastavljanje plana financiranja Sastavljanje analize troškova izgradnje Provođenje pretponuda za izvođenje Izrada prostornih prikaza pomoću posebnih tehnika, kao npr. perspektiva, uzoraka, modela Sastavljanje vremenskog i organizacijskog plana |
| **4. Lokacijska dozvola** Izrada stručnih podloga na osnovi idejnog rješenja ili idejnog projekta za ishođenje lokacijske dozvole. Ishođenje lokacijske dozvole. |  |  |
| **5. Glavni projekt** Izrada odabranog projektnog rješenja (postupna grafička razrada odabranog rješenja) uzimajući u obzir urbanističke, oblikovne, funkcionalne, tehničke, građevno-fizikalne, ekonomske, biološke i ekološke zahtjeve, primjenjujući rješenja projektanata drugih struka, sve do konačnog rješenja Integriranje projektnih rješenja ostalih projektanata Opis projektom uređene površine sa objašnjenjima o udovoljavanju posebnim uvjetima gradnje Grafički prikaz cjelokupnog projekta, npr. razrađeni, potpuni nacrti idejnog i/ili glavnog projekta, mjerilo prema vrsti i veličini građevnog zahvata; u mjerilu 1:500 do 1:100, a naročito s podacima o poboljšanju funkcija biotopa, mjerama za zaštitu, njegu i razvoj ekosustava i detaljni planovi sadnje Detaljna usklađenost projekta karajobrazne arhitekture sa projektima infrastrukture Dogovori s vlastima i projektantima ostalih struka o mogućnostima dobivanja dozvola Razrada projekta za dobivanje potrebnih dozvola ili suglasnosti prema općim pravnim popisima, uz primjenu projektnih rješenja projektanata drugih struka i potrebni pregovori s vlastima Proračun troškova prema "Prilogu A" Kontrola troškova usporedbom proračuna troškova i procjene troškova. Objedinjavanje svih projektnih podloga |  | Analiza alternativa/varijanti i njihovo vrednovanje uz ispitivanje troškova (optimiranje) Proračun ekonomičnosti Proračun troškova sastavljanjem okvirnih količina ili kataloga vrtno-arhitektonskih elemenata |
| **6. Građevna dozvola** Predaja projekata za dozvole i suglasnosti Dopunjavanje i prilagođavanje projekta, opisa i proračuna uz primjenu projektnih rješenja projektanata ostalih struka |  | Sudjelovanje pri pribavljanju suglasnosti susjeda Stručna i organizacijska podrška naručitelju pri žalbenom, tužbenom ili sl. postupku Izmjena projekata za dobivanje dozvola kao posljedica okolnosti, za koje izvršitelj nije odgovoran Ishođenje dozvola i suglasnosti za tako izmijenjen projekt |
| **7. Izvedbeni projekt** Razrada glavnog projekta, (postupna razrada nacrta objekata krajobrazne arhitekture) uzimajući u obzir urbanističke, oblikovne, funkcionalne, tehničke, građevno-fizikalne, ekonomske, biološke i ekološke zahtjeve, primjenjujući rješenja projektanata drugih struka, sve do konačnog izvedbenog rješenja Izvedbeni projekt krajobrazne arhitekture sadrži: Izradu podloge s ucrtanim svim objektima i sadržajima te kotnim planom instalacija (iskolčenje ceste, zgrade, infrastruktura i ostalo) u odgovarajućem mjerilu za gradnju Plan površinske nivelacije terena (obračun zemljanih masa i oblikovanje), Plan sadnje biljnog materijala s diferencijacijom novoprojektirane i postojeće vegetacije (koja se uklapa u novo rješenje) u odgovarajućem mjerilu za gradnju Plan opreme, sadržaja i vrtno-tehničke obrade u odgovarajućem mjerilu što obuhvaća sljedeće: površinska obrada veznih elemenata (staze, odmorišta, park-trgovi, dječja igrališta i dr.); parkovni i rekreacioni sadržaji, urbana oprema ( klupe, košare, sprave za dječju igru i sl.); sistem funkcioniranja površinske odvodnje i opskrbe vodom zelenih površina (lokacija vrtnih hidranata i vodolovnih grla); vrtno tehnički uređaji - vodeni motivi, pergole i dr. Plan koordinatne mreže (u svrhu iskolčenja) u odgovarajućem mjerilu Detalji plana sadnje u mjerilima za izvedbu Detalji plana vrtno tehničke obrade površina i uređenja u mjerilu za izvedbu Karakteristični presjeci kroz teren u odgovarajućem mjerilu Plan usklađenosti projektiranog zelenila s kotnim planom instalacija i rasvjete Opis i tehničko obrazloženje Grafički prikazi krajobrazno arhitektonskog projekta prema vrsti zahvata u mjerilu 1:200 do 1:1. Razrada podloga za projektante drugih struka i integracija njihovih rješenja sve do konačnog izvedbenog rješenja Nadopunjavanje izvedbenog projekta u tijeku izvedbe |  | Provjera odgovaraju li izvedbeni nacrti koje je razradio izvoditelj radova na osnovu opisa radova s programom radova, projektu za građevnu dozvolu Izrada pregleda količina Provjera i prihvaćanje projekata trećih stručnih osoba koje ne sudjeluju u projektiranju s obzirom na to odgovaraju li izvedbenim projektima (npr. radionički crteži, planovi postavljanja i temeljenja dobavljača strojeva), ako se poslovi odnose na uređaje koji nisu obuhvaćeni predračunom |
| **8. Troškovnik** Izrada računa količina kao osnove za sastavljanje troškovničkih opisa radova uz primjenu projektnih rješenja ostalih struka u projektiranju Izrada troškovnika sa opisom pojedinih stavki radova, s popisom radova prema vrstama i grupama radova te općim i posebnim uvjetima za pojedine vrste radova Usuglašavanje i koordinacija opisa radova drugih struka u projektiranju |  | Sastavljanje alternativnih opisa radova za pojedine vrste radova Sastavljanje usporednih pregleda troškova uz ocjenjivanje projektnih rješenja ostalih struka u projektiranju |

1. **Članak**

U ostale usluge vezane na arhitektonsko projektiranje zgrada, arhitektonsko projektiranje unutarnjeg uređenja i gradnje zgrade te krajobrazno projektiranje i gradnju krajobraznih objekata ubrajaju se:

1. sudjelovanje pri raspisivanju natječaja i ugovaranje radova;
2. nadzor gradnje zgrade;
3. projektantski nadzor;
4. vođenje projektiranja.
5. **Članak**

Naknada, odnosno cijena za pruženu usluge izrade arhitektonski projektiranja kao i ostalih usluga vezanih za arhitektonsko projektiranje obračunava se sukladno odredbama Općih uvjeta te Pravilnika o standardu usluga arhitekata, koje su sastavni dio Općih uvjeta te koje mu prileže.

1. **Članak**

Na sva pitanja koja nisu regulirana Dodatkom II. općim uvjetima primjenjuje se Pravilnik o standardu usluga arhitekata kojeg je donijela Skupština Hrvatske komore arhitekata na sjednici održanoj 13.12.2013.

1. **Članak**

Ovaj Dodatak II. sastavni je dio Općih uvjeta te im prileži.

# DODATAK III.

**Sadržaj i standardi usluge tehničkog savjetovanja investitora i nadzora nad izvođenju radova**

1. **Članak**

Svrha provođenja tehničkog savjetovanja investitora odnosno nadzora za investitora je da se prije i u tijeku izvođenja radova osigura realizacija koncepcije zgrade utvrđena građevnom dozvolom, te osigura izvođenje radova u skladu s važećim propisima. Organizacija usluga tehničkog savjetovanja investitora i nadzora ovisi o vrsti zgrade (radova), njenoj složenosti i veličini. O tome ovisi imenovanje jedne ili više osoba odgovornih za provođenje nadzora i tehničkog savjetovanja investitora (nadzorni inženjeri). U nadzor se može povremeno uključiti specijalizirane stručnjake odgovarajućih struka ili specijalizirane ustanove za rješavanje određenih problema, ako se za to ukaže potreba.

1. **Članak**

Obavljanje usluge tehničkog savjetovanja investitora obuhvaća:

1. organizacija geotehničkog ispitivanja terena;
2. organizacija izrade potrebnih geodetskih radova;
3. organizacija snimaka terena i infrastrukturnih pozicija instalacija na lokaciji;
4. organizacija i provedba natječaja, te višekriterijalna analiza prispjelih ponuda uključivo prijedlog izvoditelja s kojima bi trebao sklopiti ugovore prema ocjeni najpovoljnijeg;
5. izrada i predlaganje operativnog sustava izvođenja radova sukladno usvojenom mrežnom planu u dogovoru sa stručnim službama investitora;
6. izrada prijedloga ugovora o građenju s općim i posebnim uvjetima;
7. usvajanje operativnog plana kao sastavnog dijela ugovora o građenju;
8. uvođenje glavnog izvoditelja u posao i organizacija svih učesnika gradnje na zadacima realizacije;
9. organizacija izrade idejnog rješenja;
10. ishođenje svih potrebnih suglasnosti te ishođenje lokacijske dozvole;
11. organizacija izrade idejnog projekta, ishođenje svih potrebnih suglasnosti, te ishođenje načelne građevne dozvole;
12. organizacija izrade glavnog i izvedbenog projekta;
13. ishođenje svih potrebnih suglasnosti te ishođenje građevne dozvole (ovjera glavnog projekta);
14. ishođenje uporabne dozvole;
15. primopredaja objekta investitoru
16. praćenje objekta u garantnom roku
17. kontrola trošenja sredstava po namjeni, dinamici i visini (kontrola: izmjera, građevne knjige, situacija, proračuna razlike u cijeni, obračuna nepredviđenih i naknadnih radova, realizacije planirane dinamike financiranja, utroška sredstava u odnosu na postavke iz investicijskog programa, režijskih sati radnika i mehanizacije; poduzimanje odgovarajućih mjera ako se ocijeni da će doći do prekoračenja investicijskog iznosa),
18. održavanje ugovorenih rokova (utvrđivanje rokova početka, praćenje odvijanja radova prema operativnom planu, te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola međurokova i sl.),
19. Pregled pogona izvršitelja i podizvršitelja izvan gradilišta kao što su armiračnice, betonare, asfaltne baze, separacije i dr., preuzimanje opreme, organiziranje kontrolnih ispitivanja, po potrebi organiziranje pregleda po specijaliziranim stručnjacima, poduzimanje mjera za otklanjanje nedostataka i dr.)
20. **Članak**

Tijekom obavljanja usluge stručnog nadzora, osoba odgovorna za nadzor obvezna je:

1. provjeravati izvode li se radovi u skladu s građevnom dozvolom i važećim propisima
2. nadzor provoditi svakodnevno i ažurno u skladu s dinamikom izvođenja radova
3. podnositi odgovarajuće izvještaje investitoru o stanju radova u svezi s rokovima i kakvoćom izvedenih radova
4. davati odgovarajuće naloge o izvođenju određenih radova izvršitelju, u slučaju potrebe otklanjanja nedostataka, a radi sprečavanja težih posljedica koji bi nastupili neizvođenjem tih radova
5. izrada propisanog izvješća za tehnički pregled i sudjelovanje u postupku tehničkog pregleda
6. **Članak**

Nadzor nad izvođenjem radova sastoji se od stručnog nadzora prema Zakonu o gradnji i prostornom uređenju te od kontrole ispunjavanja ugovornih obveza izvršitelja radova prema investitoru i poduzimanja odgovarajućih mjera za realizaciju tih obveza.

Sadržaj usluge nadzora obuhvaća uz zakonske obveze i provjeru:

1. kvaliteta radova (vizualni pregled, kontrola i pregled dokumentacije kojom izvršitelj dokazuje kvalitetu u pogledu rezultata ispitivanja i učestalosti, pregled rada terenskih laboratorija izvršitelja, prisustvo kod uzimanja uzoraka za ispitivanje,
2. izgradnje prema građevnoj dozvoli i izvedbenom projektu (kontrola visinskih i duljinskih kota, tlocrtnih gabarita, radijusa, upotrebe materijala prema projektu, provođenja koncepcije zgrade prema projektu, tumačenje nejasnoća iz projekta, rješavanje pojedinih detalja i sl.),
3. ostalo (kontrola unošenja podataka u građevni dnevnik, ovjeravanje situacija, razni izvještaji i analize, sređivanje dokumentacije na gradilištu za tehnički pregled, koordiniranje rada pojedinih sudionika u izgradnji, sudjelovanje u postupku primopredaje i konačnog obračuna te obavljanje drugih poslova ako je za to ovlašten od naručitelja.
4. **Članak**

Naknada, odnosno cijena za pruženu usluge tehničkog savjetovanja investitora i nadzora obračunava se sukladno odredbama Općih uvjeta te Pravilnika o standardu usluga arhitekata, koje su sastavni dio Općih uvjeta te koje mu prileže.

1. **Članak**

Na sva pitanja koja nisu regulirana Dodatkom III. općim uvjetima primjenjuje se Pravilnik o standardu usluga arhitekata kojeg je donijela Skupština Hrvatske komore arhitekata na sjednici održanoj 13.12.2013.

1. **Članak**

Ovaj Dodatak III. sastavni je dio Općih uvjeta te im prileži.